Rupa-Rupanya H!tler Merupakan Seorang Buaya!

Semasa Pe.ra.ng Dunia Kedua (WWII) meletus, semua tahu siapa arkiteknya. Bagi Si Misai Kontot, WWII diharap menjadi pembuka jalan kepada empayar Aryannya yang akan bertahan selama sealaf dengan kuasa-kuasa dunia lain tunduk terhadapnya. Tetapi tidak ramai tahu, dia juga seorang buaya darat dan setiap hubungannya berakhir dengan tragedi.

Bagi memahami mengapa penulis menggelar Si Misai Kontot buaya darat, boleh amati anekdot seorang ahli partinya bernama Ernst Rohm. Rohm secara bergurau berkata, “Bila wanita bekerja di ladang-ladang dan membongkok sehingga menampakkan punggung mereka, itulah yang dimahukan dia terutama bagi yang mempunyai punggung bulat dan besar. Itulah kehidupan s.ek.s Si Misai Kontot.”

Di khalayak awam, dia dikenali dengan imej ucapannya yang berapi yang menyemarakkan sokongan terhadapnya. Tetapi bagi mana-mana wanita yang digilainya, Si Misai Kontot berubah menjadi seorang yang lembut, baik dan suka bergurau dengan mereka. Dia membuatkan mereka percaya bahawa hanya mereka saja yang bertakhta di hatinya.

Tetapi ironinya, Si Misai Kontot tidak sukakan wanita yang bijak kerana menganggap mereka sebagai satu an.ca.man terhadapnya. Mungkin atas sebab itulah, dia menahan diri daripada menjalinkan hubungan dengan pembikin filem Leni Riefenstahl. Riefenstahl memang diketahui menyimpan perasaan terhadap Si Misai Kontot tetapi tuan punya badan memilih menolak cinta yang ditawarkan.

Dia juga mahukan wanita yang digilainya itu hanya fokus terhadap dirinya sahaja dan bukan orang lain. Sekiranya wanita itu berlaku curang atau enggan menurutinya, maka Si Misai Kontot berubah menjadi raksasa g.an.as terhadap mereka.

Perkara ini menimpa kepada anak saudaranya, Angela ‘Geli’ Raubal. Anak kepada kakak tiri Si Misai Kontot, Angela, dia sudah menggilai anak saudaranya itu walaupun beza usia mereka ialah 19 tahun. Apabila Geli berpindah ke Munich pada 1929 untuk melanjutkan pelajaran ke Universiti Ludwig Maximilian, dia memilih tinggal di apartmen milik bapa saudaranya itu.

Sejak itulah, kehidupannya bertukar menjadi neraka dunia. Walaupun kedua-duanya dikatakan mempunyai hubungan intim bak kekasih, Geli dikatakan tidak tahan dengan keinginan se.ksu.al Si Misai Kontot yang pelik termasuk memintanya kencing di atas badannya. Dakwaan ini dibangkitkan oleh pengkritik tegar Si Misai Kontot dalam parti, Otto Strasser.

Selain itu, Geli juga dikatakan mempunyai hubungan dengan ramai lelaki termasuk pemandu bapa saudaranya, Emil Maurice. Apabila Si Misai Kontot mendapat tahu apa yang berlaku, dia mengacukan sepucuk pi.st.ol ke arah Maurice dan mengarahkan hubungan tersebut ditamatkan. Malah, Si Misai Kontot tidak teragak-agak selalu mende.ra Geli sebagai ingatan bahawa dia sahaja yang harus bertakhta di hatinya.

Kerana tidak tahan, wanita muda berusia 23 tahun itu mengambil keputusan menamatkan riwayatnya sendiri dengan pi.st.ol Mauser kepunyaan Si Misai Kontot pada September 1931. Apabila berita tersebut tersebar, dia mengalami kemurungan teruk dan mengisytiharkan hanya Geli saja yang bertakhta di hatinya. Sebagai bukti, Si Misai Kontot mengarahkan biliknya tidak diusik dengan gambar anak saudaranya digantung di situ dan Parlimen di Berlin.

Sebelum Pe.ra.ng Dunia Pertama (WWI) meletus, dia banyak menghabiskan masanya di rumah-rumah setinggan di Vienna dan Munich. Sesetengah daripadanya merupakan rumah-rumah pelacuran. Walaupun menganggap pelacur sebagai bukti kemerosotan moral di Jerman dan Austria, wujud khabar angin Si Misai Kontot selalu melanggan khidmat mereka dan pernah menerima rawatan sifilis.

Selepas tamat WWI, Si Misai Kontot menyertai Parti Pekerja Jerman yang kemudiannya berubah menjadi Parti Pekerja Sosialis Kebangsaan Jerman. Semasa tempoh ini, dia dikatakan menjadi kegilaan ramai wanita tetapi sentiasa bermasalah kerana sikapnya yang suka main kayu tiga. Antara yang pernah merasa bahana ini ialah seorang wanita Austria bernama Suzi Liptauer.

Hubungan mereka dikatakan bertahan sehingga 1921. Hubungan tersebut kemudiannya diputuskan oleh Liptauer yang tidak tahan dengan kerenah buaya darat Si Misai Kontot termasuk mengadakan hubungan sulit dengan seorang lagi wanita bernama Emmi Marre. Wanita itu kemudiannya cuba membu.nu.h diri di sebuah hotel tetapi berjaya diselamatkan pekerja hotel.

Angkara insiden tersebut memaksa Si Misai Kontot kembali semula ke pangkuannya. Bagaimanapun, itu tidak menghalangnya dari terus menjalin hubungan dengan Marre sehinggakan wanita itu menggelarnya Wolfchen (serigala kecil). Apabila Si Misai Kontot memutuskan hubungan dengannya, dia merasakan dunianya sudah ha.nc.ur berkecai.

Ada pula yang dikatakan memberi pengaruh positif kepadanya. Wanita yang dimaksudkan ialah Mitzi Reiter dan kedua-duanya bertentang mata di luar sebuah kedai milik keluarga Reiter di Obersalzberg. Pada ketika itu, dia baru berusia 16 tahun dengan Si Misai Kontot berusia 37 tahun.

Bagaimanapun, sebaik pulang ke Munich, kelihatan seperti bakal di.kta.tor Jerman itu sudah melupakan Reiter. Bagi Si Misai Kontot, dia ada sebab baik untuk berbuat demikian. Sekiranya orang mendapat tahu perihal hubungannya dengan Reiter, sudah pasti dia akan ditahan dan dipe.nj.arakan kerana mempunyai hubungan dengan remaja bawah umur. Silap haribulan, semua hubungan lamanya akan terbongkar termasuk obsesinya terhadap Geli.

Reiter yang patah hati melakukan perkara sama yang dilakukan oleh Liptauer di kediamannya tetapi berjaya diselamatkan oleh abang iparnya. Dia kemudian berkahwin dengan seorang pemilik rumah tumpangan tetapi perkahwinan tersebut hanya bertahan sehingga 1931. Selepas itulah, Si Misai Kontot dan Reiter kembali menjalinkan hubungan intim.

Bagaimanapun, apabila dia mahukan agar ikatan perkahwinan berlaku antara mereka, Si Misai Kontot menolak. Ini memaksa mereka kembali berpisah. Kedua-duanya kembali bersua pada 1934 di Parlimen dengan Si Misai Kontot mahukan Reiter kembali ke sisinya. Bagaimanapun, dia terus menolak selagi mana Si Misai Kontot enggan mengahwininya.

Reiter kemudiannya berkahwin dengan seorang pegawai te.nt.era Jerman yang kemudiannya terbu.nu.h semasa di Dunkirk pada 1940. Sebagai tanda simpati, Si Misai Kontot menghantar 100 kuntum bunga ros kepadanya. Menurut adiknya Paula, Reiter berkemungkinan satu-satunya wanita yang dapat menghalang keinginan gilanya itu.

Selepas berkuasa pada tahun 1930-an, bukan satu rahsia Maurice selalu disuruh Si Misai Kontot untuk mencari wanita-wanita cantik terutama pelakon untuk menghabiskan malam bersama. Sesetengah daripadanya berakhir di ranjang tetapi ada juga yang berakhir dengan keinginan s.eks.ual peliknya. Ini berlaku kepada pelakon Renate Muller.

Muller dikatakan diperkenalkan oleh Menteri Propaganda Jerman, Joseph Goebbels kepada Si Misai Kontot semasa tempoh berkenaan. Hubungan mereka dikatakan intim dengan dia dikatakan menghadiahkan seutas gelang berlian yang mahal khas untuknya. Bagaimanapun, seperti hubungan-hubungan lain, ia berakhir dengan tragedi.

Mengikut versi rasmi kerajaan Jerman ketika itu, Muller mengalami ketagihan heroin hingga memaksanya dimasukkan ke sebuah sanatorium. Dia kemudiannya mengalami tekanan perasaan sehingga mendorongnya terjun dari tingkat tiga sanatorium dan ma.ti di situ.

Walau bagaimanapun, ramai percaya Muller sebenarnya dib.un.uh oleh pihak Gestapo atau memb.un.uh diri bagi menutup rahsia keinginan se.ksu.al pelik Si Misai Kontot. Ini berlaku selepas pelakon itu mendedahkan perihal anehnya itu semasa kembali ke set penggambaran beberapa hari selepas pertemuan mereka. Susulan itu, Muller disenarai hitam dan bakal didakwa atas tuduhan je.na.yah.

Ini mendorongnya mengambil heroin secara berlebihan sebelum dibawa ke sanatorium untuk rawatan. Tetapi Muller sedar hidupnya tidak akan bebas selagi Si Misai Kontot masih merasakan dirinya satu an.ca.man. Atas sebab itulah, konspirasi sebegini timbul di sebalik ketegasan Berlin bahawa ia hanya sekadar insiden b.un.uh diri.

Yang pasti, perempuan simpanan Si Misai Kontot, Eva Braun yang akhirnya menjadi teman terakhirnya pada tahun-tahun terakhir WWII. Dan seperti kita tahu pada 30 April 1945, kedua-duanya menamatkan riwayat mereka sendiri di bunker khas mereka. Si Misai Kontot mene.mb.ak dirinya sendiri manakala Braun mengambil sianida.

Tetapi kecintaan Braun hanya boleh diatasi kegilaan isteri Goebbels, Magda terhadap Si Misai Kontot. Malah, dia pernah mengakui perkahwinannya dengan Menteri Propaganda Jerman itu sebagai jalan untuk terus rapat dengan di.kta.tor Jerman itu. Dan seperti ramai wanita lain yang pernah muncul dalam hidup Si Misai Kontot, obsesi cintanya itu berakhir dengan tragedi.

Selepas mendapat tahu cinta agungnya itu memb.un.uh diri, pasangan Goebbels merasakan mereka tidak mahu lagi hidup. Selepas meracun kesemua enam orang anak mereka, Goebbels mene.mb.ak Magda sebelum mene.mb.ak dirinya sendiri. Bagi mereka, ma_ti lebih baik daripada hidup di dunia tanpa Si Misai Kontot.

RUJUKAN:

Carradice, P. (2021). It’s shocking how many beautiful women fell for Hitler – but not as awful as the te.rri.ble fates that befell them: New book reveals the Fuhrer’s se.xu.al allure and how every a.ffai.r ended in ho.rr.or or tr.ag.edy. Daily Mail.


Pengajaran Daripada Perkembangan Bola Sepak Belgium

Perkembangan bola sepak Belgium sehingga tahap hari ini adalah hasil revolusi bola sepak mereka yang dicetuskan ketika kegagalan mereka di Piala Dunia 1998.

Kegagalan skuad Belgium dalam Piala Dunia 1998 berpunca dari ketiadaan satu rejim latihan berteraskan ideologi bola sepak kebangsaan mereka.

Kepelbagaian doktrin hingga 30 jurulatih bola sepak pelbagai latar belakang karier dan pencapaian dari seluruh negara digembleng sebagai asas revolusi bola sepak Belgium. Ia diterjemah dalam satu cetak biru yang dinamakan ‘Purple Talent Project’ yang digerakkan pada 2006, kemudiannya dilancarkan pada 2007.

Antara intipati projek ini ialah memperkasa akademi tempatan seperti Anderlecht dan Genk dengan gabungan doktrin serta ideologi bola sepak Belgium yang bergantung kepada kepelbagaian budaya dan corak permainan yang saling melengkapi satu sama lain.

Faktor anak-anak imigran yang berjaya merubah kehidupam mereka dengan bola sepak Belgium seterusnya bebas ke segenap Eropah membina karier juga mendorong ramai anak-anak ini berminat untuk bermain untuk kelab-kelab remaja di Belgium.

Malah dengan adanya kuota berstatus EU, Belgium dilihat sebagai ‘batu loncatan’ untuk bakat-bakat imigran ini berjaya di Eropah. Latarbelakang keluarha imigran Belgium memenuhi hingga lebih 40% di dalam skuad Belgium ke Piala Dunia 2018 kali ini.

Bapa Lukaku sendiri asalnya nampak peluang ini, dan sedar bahawa bakat anaknya hanya sesuai dan boleh berjaya di akademi remaja Anderlecht, misalnya.

Pemain yang diambil akademi remaja ini bukan sahaja belajar tentang bola sepak, tetapi turut diasuh untuk mendalami kepelbagaian budaya Belgium, apa yang mereka gelar pembelajaran dari jalanan tentang budaya dan bola sepak Belgium.

Tambah menarik, projek ini bukan meletakkan sasaran memenangi Piala Dunia atau mengejar kedudukan dan pengiktirafan, sebaliknya membentuk pemain bola sepak Belgium yang lengkap dan saling melengkapi satu sama lain.

Namun hasilnya belum dapat dituai untuk beberapa tahun, bahkan mereka gagal ke Piala Dunia 2010 dan Euro 2012, namun mereka muncul dan mengejutkan ketika beraksi di Piala Dunia 2014.

Pendekatan tidak konvensional ini yang pernah menjadi kritikan Persekutuan Bola Sepak Belgium akhirnya membuahkan hasil ketika itu, membuktikan projek, yang ketika itu telah digelar sebagai Purple Talent Programme’ berjaya.

2014 adalah apabila dunia mula memandang tinggi Belgium sebagai salah satu kuasa bola sepak digeruni di peringkat antarabangsa, dan ketika itu juga wujudnya sepasukan anak muda Belgium dari pelbagai latarbelakang kehidupan, budaya dan agama yang digelar Generasi Emas Belgium.

Janji ‘Purple Talent Programme’ mula dituai semalam, apabila baka terbaik dari benih ideologi bola sepak Belgium dipetik dalam bentuk Eden Hazard, Kevin De Bruyne, Marouane Fellaini dan Romelu Lukaku selain segenap pasukan Belgium yang lain berjaya mengalahkan Brazil.

Brazil sehingga beberapa hari lepas, nampaknya masih terikat dengan kebanggaan samba, bersifat individualistik selain egoistik yang mungkin dibezakan dengan pertembungan ideologi bola sepak Eropah dan Amerika Latin yang sangat berbeza.

Dengan kekalahan Brazil semalam, Piala Dunia akan terus kekal di Eropah untuk empat tahun lagi. Siapa tahu, mungkin bintang pertama akan lahir terbit dari jata Persekutuan Bola Sepak DiRaja Belgium bagi Piala Dunia kali ini?

Rujukan:


Theresa May Letak Jawatan PM UK

Selepas hampir 3 tahun cuba memastikan UK boleh meninggalkan Kesatuan Eropah (EU) dengan tertib, Theresa May akhirnya meletak jawatan sebagai perdana menteri UK. Tarikh berkuatkuasa: 7 Jun.

May ialah PM wanita kedua UK selepas Margaret Thatcher (1979-1990). Yang menariknya, Thatcher letak jawatan pun berpunca daripada isu EU. Cuma bezanya: Thatcher dicabar oleh ahli separti sebab melengah-lengahkan kemasukan UK ke dalam European Exchange Rate Mechanism, May dicabar oleh ahli separti sebab “melengah-lengahkan” UK keluar daripada EU atau “Brexit”.

May nak cuba negotiate perjanjian (“deal”) dengan EU supaya UK boleh keluar EU dengan tempoh peralihan, bagi meminimakan kesan kejutan. Ramai yang skeptik dengan kebolehan May, sebab bila kau nak nego dengan EU mestilah kena terima terma dan syarat tertentu.

Bila draf perjanjian Withdrawal Agreement siap pada November 2018, suara-suara “Hard Brexit” (orang yang nak UK keluar EU serta merta tanpa nego) mula mendesak May untuk letak jawatan. Tapi May selamat undian tidak percaya pada Disember 2018.

Namun selepas 3 kali perjanjian May ditolak oleh Parlimen (15 Januari, 13 Mac, 30 Mac), keyakinan terhadap May dah drop habis. May masih gagal untuk menangani beberapa isu yang dilihat merugikan UK, terutamanya isu sempadan Northern Ireland (“backstop”) di mana May dilihat terlalu tunduk kepada EU. Dan sebab itu, UK dah missed deadline Brexit yang asal iaitu 29 Mac 2019.

May cuba untuk push deal dia sekali lagi sebelum deadline Brexit yang baru (31 Oktober). Kali ni, May cuba nak dapatkan sokongan Parti Labour dengan mencadangkan “customs union” dengan EU. Labour anti-Brexit. Tapi cadangan customs union tu buat golongan “Hard Brexiter” malah “Soft Brexiter” pun berbulu dengan May.

Ketua Parti Konservatif di Dewan Rakyat (House of Commons), Andrea Leadsom enggan membentangkan deal tersebut dan meletak jawatan pada 2 hari yang lepas. Dan itu yang trigger May untuk letak jawatan sebagai ketua parti dan ketua kerajaan.

Selepas May turun, kemungkinan besar UK akan keluar EU tanpa deal. Dan calon PM yang seterusnya pun dijangkakan akan datang daripada golongan “Hard Brexiter” seperti Boris Johnson atau Dominic Raab. Dan ini menambah lagi ketidaktentuan masa depan UK dan EU.

“June is the end of May”


Biawak Mengandung Perut Kembung?

Ini kisah kelakar yang berlaku pada seekor biawak yang dijumpai di sebuah kedai pizza di Florida. Diorang terjumpa seekor biawak yang gemuk, jadi diorang risau la takut biawak ni tengah mengandung telur. Tapi masalahnya bila perut tu dipicit, diorang rasa perut biawak tu lembut je tak rasa macam ada telur.

Bila dikaji di Universiti of Florida, pakar herpetologi (reptilia dan amfibia) dapat tahu yang biawak ni bukan tengah mengandung telur, tapi mengandung taik. Hasil imbasan CT mengesahkan punya la banyak taik dalam perut biawak ni, berat taik tu dah bersamaan 80% daripada keseluruhan berat biawak ni.

Bila dikaji lagi, punca taik dia jadi banyak macam tu ialah sembelit. Sebab biawak ni duduk dekat kawasan kedai pizza, jadi dia melahap serangga dan gris minyak yang bercampur dengan pasir. Hasilnya, taik tu jadi keras sampai dah boleh nak berak keluar.

Sebab takut biawak ni sengsara lagi dan takde cara rawatan lain, biawak ni terpaksa ditidurkan dan dimatikan oleh pakar herpetologi ni. Tapi tu lah, pelik pelik je biawak ni. Lepas ni kalau korang tengok kawan korang yang duduk Setapak perut macam tengah mengandung, mungkin sebab dia tengah sembelit taik penuh dalam perut.


Anak Melayu Yang Membangunkan Pusat Robotic

Kebelakangan ini, sering muncul di media sosial berkaitan dengan cara yang paling berkesan untuk mendidik kanak kanak. Masing masing mempunyai pendapat sendiri dan cara tersendiri berkaitan hal ini. Namun CREATIVE MINDS juga tidak ketinggalan untuk berkongsi cara mendidik kanak kanak di awal usia. Mari kita mengenali CREATIVE MINDS dengan lebih dekat.

Muhammad SHAFIQ (Founder of Creative Minds) melalui pelbagai pengalaman sebelum tertutubuhnya CREATIVE MINDS ini. “ Selepas tamat pengajian, saya bekerja sebagai jurutera petroleum tetapi minat untuk terus belajar tidak pernah padam sehingga timbul idea untuk membantu melahirkan lebih ramai jurutera berkualiti.” Ujar Muhammad Shafiq.

Beliau telah didedahkan dengan teknik pendidikan menggunakan robot semasa berkelana ke luar negara untuk bekerja. Muhammad Shafiq juga turut menjelaskan bagaimana perkara ini boleh mencetuskan idea untuk menubuhkan Creative Minds. ”Saya membeli permainan robot tersebut untuk anak saya dan mendapati pengetahuan sains mereka agak terkehadapan selepas mencuba permainan tersebut. Inilah yang telah mendorong saya untuk membawa program ini ke Malaysia.

“Saya percaya bahawa kreativiti sangat penting dalam semua aspek kehidupan dan perlu dipupuk dari kecil. Kalau kita perhatikan, kanak kanak banyak belajar sewaktu bermain, maalah ada kajian menunjukkan mereka lebih mudah faham melalui pembelajaran berkonsepkan pratikal. Lihatlah betapa pentingnya peranan kreativiti di dalam proses pembelajaran. Itulah misi sebenar saya dan antara faktor kepada penubuhan CREATIVE MINDS pada 2012,” terang Muhammad Shafiq.

Creative Minds adalah satu satunya yang diiktiraf oleh Kementerian Pendidikan Malaysia. Creative Minds memilih Cheras sebagai cawangan pertama. Creative Minds meningkatkan minat kanak kanak terhadap sains dan matematik dengan cara mengajar mereka tentang teknologi dan kejuteraan.

“GERAN SUPERB telah banyak membantu kami daripada segi kewangan, pembelian asset, akses kepada pasaran, publisiti dan motivasi. Ia membantu kami untuk berkembang dengan lebih pesat melalui penambahan asset yang membolehkan kami beroperasi tiga (3) kali ganda daripada operasi asal dan menambah pekerja juga dapatkan khidmat nasihat secara lansung daripada TERAJU mahupun agensi agensi kerajaan yang lain,” terang Muhammad Shafiq lagi.

Beliau juga turut mengatakan bahawa mereka berpeluang untuk berkolaborasi dengan syarikat syarikat gergasi dan pertubuhan bukan kerajaan (NGO) seperti Telekom Malaysia dan Yayasan Kebajikan Budimas untuk memperkenalkan teknologi percetakan 3 dimensi (3D), malah modul pembelajaran yang digunakan berasas dari modul robotik.

Creative Minds kini mempunyai 2 buah cawangan di Negeri Selangor yang terletak di Shah Alam. Mereka juga bekemungkinan besar akan menambah cawangan di belah utara dan juga selatan.

“Pembelajaran di Creative Minds menggabungkan teori dengan demonstrasi pratikal. Kanak kanak boleh melihat sesuatu teori dizahirkan dan ia boleh mengubah sesuatu parameter untuk melihat kesannya. Apa yang sebelumnya abstrak akan menjadi lebih jelas.

“Terdapat beberapa kursus jangka pendek di sini. Saya dan rakan kongsi sentiasa memkirkan pelbagai program dan cara baru untuk mengembangkan lagi produk dan alternatif baru untuk mengembangkan lagi produk kami. Salah satu program kami yang popular ialah pertandingan robotik tahunan antara sekolah sekolah antarabangsa,” jelas Muhammad Shafiq tentang Creative Minds.

Program kurikulum yang dibangunkan mereka ada bersesuaian dengan keperluan tempatan dan turut membekalkan set set robotik untuk digunakan di kelas kelas. Maka tidak hairan Creative minds mempunyai kontrak dengan 30 buah sekolah antarabangsa dan swasta di sekitar Lembah Klang sahaja. Secara keseluruhannya, lebih kurang 3000 pelajar yang telah mendapat faedah habis mengikuti program program Creative Minds.


Lelaki Yang Suka Pakai Baju Mahal Lebih Cenderung Untuk Curang

Ramai anggap lelaki ni jenis tak kisah dalam bab pemakaian kerana asalkan ada baju yang sesuai sahaja sudah cukup. Tapi jangan terkejut, ada juga lelaki yang amat memilih dalam aspek pakaian. Ada yang hanya memilih untuk pakai baju daripada butik ataupun jenama-jenama terkenal. Apa sebab lelaki suka pakai baju jenama terkenal yang biasanya berharga agak mahal?

Antaranya adalah lelaki itu memang terlebih daripada mampu untuk beli baju mahal, nak menunjuk kekayaan padahal makan maggi dan sebagai bahan untuk memikat wanita. Jadi terserahlah kepada lelaki nak pakai apa-apapun sekalipun asalkan jangan kacau orang. Walau bagaimanapun ada kajian menyatakan lelaki yang suka pakai baju mahal ini lebih cenderung untuk curang. Bukan setakat itu sahaja kalau lelaki pakai baju mahal siap dengan logo sebesar alam, memang sah kuat curang. Betul ke kajian ini?

Dalam kajian tersebut, seramai 376 responden yang bergelar pelajar telah diminta memilih baju mana yang akan dipakai oleh lelaki sama ada baju mahal berlogo ataupun sebaliknya. Selepas memilih baju, responden dikehendaki mengisi markah dari 1-100 ke atas beberapa perangai lelaki yang suka pakai baju mahal iaitu pantang nampak awek, suka usha awek member, gentleman dan bertanggungjawab.

Dapatan daripada kajian itu menunjukkan lelaki yang suka baju mahal dengan logo besar memang suka tukar-tukar awek. Senang cerita mereka ini memang pantang nampak awek lepas tu awek member lepak futsal pun dia nak usha. Lelaki yang pakai baju mahal berlogo kecil pula lebih gentleman, setia dan sangat bertanggungjawab.

Di samping itu, kajian lain juga ada membuktikan lelaki yang suka pakai baju mahal dengan logo besar ni memang kuat curang. Nak buktikannya, 615 responden telah diminta untuk memilih baju mahal yang akan dipakai oleh lelaki untuk pelbagai event seperti majlis perkahwinan dan berjumpa rakan-rakan.

Kajian itu mendapati lelaki sangat cenderung memakai baju dengan logo besar ketika pergi berjumpa kawan-kawan terutamanya perempuan bagi mempamerkan sisi dominan. Bermakna lelaki tersebut mahu kelihatan lebih berkarisma di mata wanita tersebut. Kalau ada rezeki perempuan itu terpikat, dapatlah pasang dua.

Baju mahal berlogo kecil pula hanya akan dipakai oleh lelaki apabila melibatkan event seperti majlis perkahwinan, berjumpan dengan ibu bapa pasangan ataupun pergi temuduga untuk dapatkan kerja baru. Event sebegitu tidak memerlukan anda tryhard memaparkan betapa kayanya diri ini dan sekadar berpakaian kemas sahaja sudah cukup.

Kesimpulannya, dua kajian di atas bukanlah mahu menudur lelaki suka pakai baju mahal sangat kurang curang kerana itu hanya meliputi data daripada bilangan data responden yang kecil sahaja. Kepada wanita di luar sana, sila berhati-hati kerana dua kajian tersebut boleh dijadikan panduan untuk melihat sama ada boyfriend anda curang atau tidak. Jika boyfriend asyik pakai baju mahal sahaja berkemungkinan untuk curang itu amatlah besar. Kalau boyfriend anda suka pakai baju mahal seperti jersi MU dan Selangor, usah risau kerana dia adalah seorang yang setia.

Buktinya dia tetap menyokong pasukan kegemarannya walaupun sudah lama tak menang piala dan asyik buat lawak sahaja setiap musim.

RUJUKAN:

Randall, I. (2021, April 19). Just do it! Men who wear large logos on their shirts are seen as more promiscuous, study finds. Mail Online. Dipetik daripada https://www.dailymail.co.uk/sciencetech/article-9487773/Psychology-Men-wear-large-logos-shirts-seen-PROMISCUOUS-study-finds.html


Kenapa Saya Mengagumi Monkey D. Luffy?

Jika ada karekter manga lain di luar dunia DBZ yang boleh menaiki Kinto-un (atau lebih dikenali peminat Malaysia sebagai awan guling), ia sebulat suara diperakui adalah Monkey D. Luffy dari siri One Piece.

Kinto-un hanya boleh dinaiki oleh seseorang yang berhati tulus dan jujur. Selain Goku, Chi Chi, Uub, Gohan dan Goten adalah karekter-karekter lain dalam dunia DBZ yang boleh menaikinya.

Berbalik kepada Monkey D. Luffy, apa yang buat saya tertarik dengan karekter ini adalah adakah insan yang mempunyai karekter seumpama beliau akan mampu menarik ‘nakama’ (rakan seperjuangan/sahabat) di dalam dunia nyata? Adakah anda akan benarkan diri anda dipimpin oleh insan berkarekter begini?

Saya tak pasti jawapan anda, tetapi mari kita bedah, baik dan buruk karekter Monkey D. Luffy:

1) Luffy bukan seorang bodoh walaupun beliau berkelakuan seperti orang yang bodoh. Luffy hanyalah seorang manusia yang ‘simplistik’ yang tak mahu dikongkong dengan realiti keadaan dan idealisma pelik yang hanya akan menjadi pemberat minda dan batu penghalang di dalam mencapai impian beliau, iaitu menjadi ‘Kaizoku-Ou’ atau Raja Lanun.

2) Ini dapat dilihat dalam siri OP apabila perbincangan krisis dan perangkaan pelan oleh nakama-nakamanya, Luffy akan kelihatan kurang berminat apabila memasuki perbincangan yang kompleks. Ini bukan kerana Luffy tidak mempunyai daya intelektual untuk memahami, cuma beliau mempunyai karekter yang “malas” untuk merancang sesuatu yang dia tahu hasilnya pelbagai. Kepada Luffy, ‘nothing is certain’. Beliau lebih suka ‘go with the flow’ dan ‘act according to change’.

3) Ini juga bersangkut-paut dengan karekter Luffy yang meminati pengembaraan, kejutan dan bahaya. Pada Luffy, merancang sesebuah pengembaraan hanya akan membunuh keseronokan.

4) Karekter Luffy ini jugalah yang membuatkan nakama-nakama beliau setia di belakang beliau. Pertamanya, kerana ada kepercayaan yang tinggi dari Luffy kepada keupayaan nakama-nakamanya. Keduanya, secara tak langsung, Luffy membenarkan nakama-nakamanya untuk membuat keputusan dan memperbaiki dan memajukan diri.

5) Paling penting, pada ketika Luffy mengajak nakama-nakama-nya mengejar impian beliau untuk menjadi Raja Lanun, pada masa sama juga, beliau membantu mencapai impian nakama-nakamanya. Impian mereka, pada Luffy adalah sama penting dengan impian dirinya sendiri.

6) Luffy juga meletakkan kepercayaan yang tinggi pada nakamanya walaupun dalam beberapa keadaan, nakamanya seperti ingin meninggalkan lanun Mugiwara (merujuk kepada kes Nami di Arlong Park, Usopp di Water 7, Nico Robin di Enies Lobby dan kes Sanji dalam saga Big Mom). Luffy berjaya memahami keinginan dan impian nakamanya yang paling dalam dan takkan membiarkan nakama beliau melepaskan impian itu walau apa pun terjadi. Luffy akan pastikan kesemua halangan nakama beliau itu di”runtuh”kan.

7) Selain itu, Luffy juga terkenal dengan semangat tidak putus asa dan pantang menyerah yang tinggi. Beliau tidak akan tunduk pada sesiapa, beliau tidak akan dihalang oleh sesiapa. Jika kita perhatikan, hampir kesemua musuh Luffy adalah mereka yang lebih kuat darinya, tetapi kalah dengan sikap dan sifar ‘resilient’ dan ‘persistence’ Luffy.

8 ) Luffy juga tidak memandang dunia di dalam kaca mata buruk atau baik. Tetapi jika ada yang dia sangat benci, adalah mereka yang tidak menjaga orang di bawah mereka. Tak kisahlah seorang raja dengan rakyat, ketua dengan pengikut, dan mereka yang tiada sikap setiakawan. Luffy melihat dunia sebagai sesuatu yang menarik dan menghairahkan dahulu mengatasi perihal baik atau buruk dan jahat.

9) Antara kekuatan karekter Luffy yang paling saya suka ialah Luffy adalah seorang insan yang tidak boleh dibeli, tidak boleh diarah, tidak mudah tertarik pada perkara trivia seperti harta, kuasa dan wanita. Ini adalah antara kekuatan sebenar beliau yang mampu menarik ramai nakama yang nak melihat beliau berjaya menduduki takhta Kaizoku-Ou.

10) Namun begitu karekter Luffy yang semberono juga sentiasa meletakkan nakama-nakamanya dalam bahaya. Banyak krisis yang boleh dielakkan menjadi lebih buruk kerana kurangnya daya diplomasi dan sikap terburu-buru Luffy. Beberapa kali juga nakamanya terpaksa mengikut rentak Luffy yang sangat menyukai cabaran.


Mengenal Pasti Seorang Psikopat Dikalangan Kita

Apa yang membuatkan mereka merbahaya? Sebab musabab ialah kerana mereka kelihatan normal.

Selama beberapa tahun, para neurobiologis telah mengenal pasti beberapa faktor yang berkait rapat dengan perlakuan keganasan di kalangan manusia iaitu:

Pertama –  kegagalan untuk menangani ketegangan serta tekanan, dan akan mempengaruhi tingkah laku ganas yang dilakukan kemudian hari. ·

Kedua –  pengabaian oleh ibu bapa atau penderaan oleh penjaga semasa zaman kanak-kanak juga dikaitkan dengan peningkatan risiko keganasan oleh orang dewasa. ·

Ketiga – penyalahgunaan dadah dan alkohol ·

Keempat –  neurologis mengaitkan dengan trauma otak semasa zaman kanak-kanak – akibat kecederaan parah di kepala – kepada tingkah laku ganas di alam dewasa

Setiap satu daripada faktor ini adalah berkaitan dengan keganasan, atau kombinasi faktor yang sering dijumpai di kalangan penjenayah ganas dan pembunuh selama bertahun-tahun. Walaupun faktor-faktor ini secara saintifik dikaitkan dengan tingkah laku ganas, secara individu atau secara kolektif, harus dianggap sudah mencukupi untuk seseorang individu menjadi ganas.

Psikologi forensik telah mengenalpasti bahawa ciri-ciri utama tertentu tingkah laku ganas sangat konsisten dengan gangguan personaliti antisosial yang dikenali sebagai psychopathy (psikopat). Gangguan ini dimanifestasikan dalam ciri-ciri yang berbeza dan sifat-sifat perlakuan yang berbeza.

Psikopat tidak di klasifikasikan sebagai penyakit mental oleh American Psychiatric Association (APA). Edisi kelima dari ‘Diagnostic and Statistical Manual of Mental Disorders (DSM-5), yang dikeluarkan oleh APA pada tahun 2013, menyenaraikan psikopat diletakkan dibawah tajuk Antisocial Personality Disorders (ASPD). – Kecelaruan Personaliti Anti Sosial. APA menganggarkan lebih kurang satu peratus dari populasi di U.S adalah golongan psikopat. Secara umumnya, golongan psikopat adalah bijak, fasih dan berperwatakan menarik serta menggunakan kelebihan sifat-sifat ini untuk memanipulasi orang lain untuk mendapatkan kepercayaan masyarakat atau orang sekeliling.

Oleh kerana mereka sering mempunyai skil interpersonal yang kuat, golongan psikopat boleh tampil dengan perwatakan yang agak baik pada pertemuan pertama dan perkara atau taktik ini sering berjaya.  Walau bagaimanapun, sikap dan tingkah laku yang biasa ditunjukkan dikalangan psikopat adalah seperti haiwan pemangsa di alam semulajadi: Mereka cenderung untuk melihat orang lain sebagai saingan pemangsa (pemangsa lain) ataupun sebagai mangsa. Apabila psikopat melihat orang lain sebagai mangsa, mereka tidak mempunyai perasaan, dan pertalian mereka dengan orang lain memberikan mereka kelebihan yang luar biasa dalam memerhatikan tingkah laku mangsa yang disasarkan.

Lebih – lebih lagi, mereka tidak terbeban oleh kebimbangan dan emosi yang dialami oleh orang lain dalam pertembungan interpersonal. Psikopat tidak dapat untuk membentuk hubungan emosi atau merasakan perasaan empati sebenar dengan orang lain, walaupun personaliti orang lain itu bersifat menenangkan atau menawan hati mereka. Psikopat adalah kecelaruan personaliti antisosial yang paling bahaya kerana psikopat adalah sangat manipulatif dah mudah untuk mendapat kepercayaan orang lain. Mereka belajar untuk meniru emosi, walaupun ketidakmampuan mereka untuk sebenarnya merasai perasaan orang lain, dan kelihatan normal pada orang yang tidak mencurigainya.

Psikopat selalunya berpelajaran tinggi dan mempunyai kerja tetap. Sesetengah dari mereka sangat baik dalam memanipulasi dan berpura-pura mempunyai keluarga dan juga berpura-pura menjalin hubungan jangka masa panjang, dan orang disekeliling mereka tidak pernah mengesyaki sifat sebenar mereka.

Apabila melakukan jenayah, psikopat amat berhati-hati merancang setiap perincian terlebih dahulu dan sering mempunyai rancangan luar jangka yang teratur. Penjenayah psikopat cenderung untuk kelihatan tenang,kool, dan sangat teliti. Mereka melakukan hanya sedikit kesilapan dan tidak pernah terbawa-bawa dengan emosi.

Tidak menghairankan, golongan psikopat adalah terlalu ramai dari kalangan pembunuh bersiri. Apabila psikopat menjadi pembunuh bersiri, mereka berkemungkinan besar akan disenaraikan dalam senarai pembunuh yang terancang oleh FBI, yang cenderung untuk menjadi ‘cold-blooded’ (tidak berperasaan dan emosi), dan perancang yang teliti.

Ted Bundy, seorang psikopat yang mempunyai fizikal yang menawan adalah satu contoh klasik daripada psikopat yang sering bersedia, petah berkata-kata dan mempunyai sifat pembunuh bersiri yang sangat tersusun. Adalah dipercayai bahawa psikopat adalah hasil daripada ‘nature’ – ‘sifat semulajadi’ (genetik) dan bukan dari sebab ‘nurture’ – dipengaruhi oleh faktor persekitaran.

Menurut mendiang David Lykken, seorang penyelidik genetik tingkah laku, yang terkenal dengan penyelidikannya melibatkan kembar, psikopat adalah berkaitan kecacatan psikologi kesan daripada kurang perkembangan di bahagian otak yang bertanggungjawab untuk mengawal dorongan dan emosi. Kesan daripada ganguan ini, psikopat adalah tidak berupaya untuk mempunyai perasaan empati dan tidak dapat membentuk ikatan emosi dengan orang lain.

Secara ironinya, dan yang menakutkan, adalah kebolehan yang luar biasa oleh psikopat untuk memalsukan perasaan empatinya kepada orang lain, dan membuatkan mereka amat berbahaya dan menjadi pembunuh bersiri yang berjaya. Oleh kerana mereka sangat bersifat tenang dan kelihatan tidak membahayakan, psikopat boleh menyebabkan kita tidak berjaga-jaga dan meletakkan diri kita pada risiko yang tinggi menjadi mangsa kekejaman mereka.


Akhirnya Saintis Buka Kain Kafan Firaun

Musim Krismas selalunya orang ramai buka hadiah. Saintis daripada Universiti Kaherah pun sama. Tetapi hadiah mereka bukanlah baju dalam (jangan gelak), baju sejuk atau baju kapas.

Hadiah mereka adalah rangka seorang firaun, yang dibalut kafan selama ribuan tahun. Kalau fikir balik, agak hina juga. Dulu kala firaun ini bertakhta dalam sistem berdarjat tinggi; sekarang baginda ditelαηjαηgkan depan ramai.

Seorang firaun bagi Mesir Purba adalah cerminan dewa-dewi. Macam mana dewa Osiris kahwin dengan adik sendiri; macam itulah firaun dan firaunah kena ikut. Katanya untuk memelihara kesucian dαrαh daging (Bridarolli, 2018).

Itulah kepercayaan dianuti Amenhotep I, yang mewarisi takhta selepas kemαηgkαtαη dua abangnya (Dodson & Hilton, 2004).

Baginda Amenhotep menguasai Mesir Purba antara tahun 1525 S.M. hingga 1504 S.M., iaitu 20 tahun dengan dasar dominasi di bumi Nubia. Dan baginda mαηgkαt muda meninggalkan dua orang balu, dikebυmikan di mαkαm yang selalu menjadi sasaran rompαkαη.

Macam-macam penjaga mαkαm buat untuk memelihara jasad firaun ini. Sebuah topeng emas dibuat untuk memastikan kafannya takkan dapat dibuka. Jasadnya kekal terpelihara sampai ditemui pada abad ke-20.

Berkali-kali jasadnya diimbas X-ray untuk tujuan kajian. Saintis mendapati jasad ini rosak teruk angkara tangan perompαk mαkαm – kepala, lengan kiri, tangan kanan, kaki kanan sudah tercαbυt keluar daripada rangka utama (Saleem & Hawass, 2021)

Mudah kata, keadaan rangka Amenhotep sama seperti ungkapan orang Melayu “entah dosa apa dia buat dulu”. Tidak cukup kena belαsαh perompαk, sekarang Amenhotep dimalukan pula.

Pembukaan Hadiah Selepas Krismas

Teknologi imbasan bertambah maju saban zaman. Dulu saintis hanya boleh mengenal pasti keadaan rangka. Kalau ingin tengok fizikal, kena buka kafan habis. Tetapi kafan baginda bukan macam kafan orang lain. Cuba tengok gambar dibawah:

Kemajuan teknologi sekarang bantu saintis bentukkan keadaan dalaman secara digital. Bermakna mereka tidak perlu buka kafan pun. Sekadar imbas dan tengok skrin komputer.

Pada mulanya, saintis menyemak balik ketinggian Amenhotep iaitu dalam lingkungan 169 sentimeter sahaja. Hebat-hebat firaun, tidak sangka pendek dan pergi waktu usia muda.

Dibawah timbunan kafan, saintis kemudian jumpa 30 tangkal azimat. Gigi Amenhotep pula didapati dalam keadaan sangat baik. Dan baginda sudah dikhαtαηkan (tiada kerja lain saintis ni sampai situ pun nak tengok…).

Seorang pakar bernama Zahi Hawass mengulas tentang cara baginda dikebυmikan dulu. Tangkal-tangkal ini adalah untuk bantu baginda di alam bαrzαkh, menurut kepercayaan Mesir Purba.

Cara pengebυmian melambangkan arus kebudayaan yang diamalkan di Mesir Purba terdahulu. Sisa rawatan yang terdapat pada jasad membuktikan bahawa Amenhotep dikebυmikan sebanyak dua kali.

Mungkin baginda dikeluarkan untuk kerja baik pulih. Kerana saintis terjumpa kesan penggunaan damar bagi tujuan pencantuman anggota badan. Jasad baginda didapati lebih tua berbanding kain kafannya.

Dapatan ini tidak memberikan nokhtah penuh. Wajar Amenhotep lebih kurang sama seperti ayahandanya, iaitu hidung kecil, dagu tirus dan rambut keriting (Jarus, 2021).

Tetapi banyak benda belum dikenal pasti, seperti punca kemαtiαη baginda misalnya. Memang susah untuk tahu secara tuntas, kerana jasad baginda sudah lama dirosakkan.

Kita yang membaca (termasuk saya yang menulis) boleh ambil satu iktibar. Firaun yang berkuasa pun kena malu sebegini rupa sampai saintis tengok sudah berkhαtαη belum. Jadi jagalah perangai masing-masing.

RUJUKAN:

Bridarolli, A. (2018, Ogos 16). Consanguinity and (ditapiskan) in Ancient Egypt. UCL Home.

Dodson, A., & Hilton, D. (2004). The Complete Royal Families of Ancient Egypt. Thames & Hudson. Halaman 126.

Jarus, O. (2021, Disember 28). Mummy of famous Egyptian pharaoh digitally unwrapped for first time in 3,000 years. Live Science.

Saleem, S., & Hawass, Z. (2021). Digital Unwrapping of the Mummy of King Amenhotep I (1525-1504 BC) Using CT. Frontiers in Medicine. 8: 2292.


Pengusti Wanita Turut Bertanding Dalam WWE Arab Saudi

Apabila kerajaan Arab Saudi membentangkan sebuah visi yang perlu dicapai sebelum tahun 2030, World Wrestling Entertainment melihat satu peluang yang bersinar dalam sifat keemasan.

Tetapi delegasi Vince McMahon, Stephanie McMahon dan Paul Levesque (Triple H) mungkin tidak sedar langsung tentang masalah yang menanti.

Dalam perancangan, Greatest Royal Rumble akan memulakan kerjasama WWE bersama Arab Saudi untuk 10 tahun seterusnya (WWE, 2018).

Namun undang-undang Saudi jauh berlainan dengan Amerika Syarikat. Disebabkan itu juga pemilihan Arab Saudi tidak direstui semua, terutamanya barisan hak asasi manusia di seluruh dunia.

Arab Saudi mempunyai dasar yang begitu ketat terhadap kaum wanita. Maka tiada ahli gusti perempuan dibenarkan menyertai Greatest Royal Rumble.

Dari satu sudut, WWE tidak perlu melengahkan masa dengan adegan drama lebih daripada barisan wanita.

Tetapi ketiadaan Charlotte Flair dan Ronda Rousey yang menghentak klise tersebut merupakan satu kerugian kalau ikut naratif sana.

Malah untuk mempromosikan Greatest Royal Rumble, WWE mengudarakan video yang membabitkan ahli-ahli gusti perempuan dalam pakaian gelanggang mereka (Paddock, 2018).

Perbadanan Sukan Saudi terpaksa meminta maaf kerana ada “bahan tidak bermoral” (Johnson, 2018).

Unsur aurat hanya diberatkan terhadap wanita saja dalam Greatest Royal Rumble, kerana Cesaro, Sheamus, Triple H dan ramai lagi masih beraksi dengan pakaian gelanggang mereka.

Kerajaan Saudi juga menetapkan syarat terhadap penonton-penonton wanita yang wajib ditemani keluarga lelaki (Associated Press, 2018). Greatest Royal Rumble juga berbunyikan harapan daripada Triple H.

Beliau mengakui bahawa perbezaan budaya wajib dihormati. Tetapi perubahan dalam hal ini takkan berjaya jika semua negara memulaukan Arab Saudi. Maka WWE katanya berharap Saudi akan melonggarkan syarat.

Tetapi dengan jelas sekali Greatest Royal Rumble tidak disertai penggusti Islam Rami Sebei (Sami Zayn) yang begitu popular dalam WWE.

Sebei walaupun dilahirkan di Canada masih bernasionalis bersama Syria. Dan dasar luar negara Saudi yang anti-Syria menaikkan berangnya (Chiari, 2018).

Perkara yang sama berulang dalam Super Showdown (2019) yang dianjurkan di Jeddah. WWE dilaporkan cuba memasukkan Alexa Bliss dan Natalya untuk beraksi.

Tetapi persembahan tersebut diharamkan kerajaan Saudi (Meltzer, 2019).

Harapan Triple H menjadi kenyataan pada tahun yang sama apabila WWE menganjurkan Crown Jewel di Riyadh.

Natalya yang merupakan anak saudara Bret “The Hitman” Hart dibenarkan beraksi bersama Lacey Evans. Akhirnya Saudi melonggarkan syarat sepertimana diingini Triple H.

Tetapi mereka hanya membenarkan jika kedua-dua ahli gusti ini memakai T-Shirt berlengan dan seluar panjang sahaja.

Dan Stephanie bersorak panjang bahawasanya WWE merupakan sebahagian daripada punca perubahan Saudi.

Natalya dan Lacey Evans mencipta sejarah sebagai ahli gusti perempuan pertama yang beraksi di Saudi. Dan dalam Super Showdown (2020) di Riyadh, Bayley dan Naomi turut mencipta sejarah kerana terlibat dalam perlawanan pertama dimana tali pinggang menjadi taruhan.

Langit Tidak Sentiasa Cerah

Sebelum Crown Jewel dianjurkan dimana Natalya dan Lacey beraksi, Arab Saudi telah terlibat dalam satu kes yang mencalarkan imej kerajaan. Dan Triple H hanya boleh menggaru kepala.

Baru saja “memecahkan” kebuntuan industri melibatkan wanita, WWE perlu pening dengan pembvnvhan Jamal Khashoggi pula.

Disebabkan kes ini Daniel Bryan yang sepatutnya berdepan dengan AJ Styles untuk WWE Championship enggan beraksi.

Sami Zayn mengulangi pendiriannya. Malah John Cena, Bobby Lashley, Kevin Owens dan Aleister Black tidak mahu bersekongkol dengan negara bergelumangan dengan kes pembvnvhan Khashoggi.

Selepas Crown Jewel, WWE berdepan dengan masalah baharu. Mereka telah menempah sebuah pesawat 747 Atlas Air untuk mengangkut lebih daripada 200 staf mereka (ahli gusti dan di sebalik tabir) pergi dan balik daripada Lapangan Terbang Antarabangsa Raja Fahd.

Tetapi mereka terkandas selama enam jam kerana masalah mekanikal.

Sebab ini kemudian didapati palsu untuk menutup cerita sebenar. Vince McMahon sebenarnya mendesak WWE batalkan siaran Crown Jewel kerana Arab Saudi gagal melunaskan bayaran.

Maka Putera Muhammad bin Salman mengeluarkan perintah ahli-ahli gusti WWE dikeluarkan daripada pesawat dengan segera (Raghuwanshi, 2019).

Pelbagai berita ditularkan tentang peristiwa ini. Isteri AJ Styles dalam kepanikan menghubungi suaminya dari Amerika Syarikat, merisaukan ugvtan bvnvh dan sebagainya.

2020 ialah tahun keempat dalam kontrak kerjasama antara WWE dan Arab Saudi. Dalam masa singkat, pelbagai masalah telah timbul.

Dan berdasarkan perkembangan semasa, Arab Saudi perlu mempertimbangkan banyak perkara jika ingin mengekalkan kerjasama WWE selepas 2026.

RUJUKAN:

Associated Press. (2018, April 28). Women, children attend wrestling event in Saudi Arabia. Retrieved from https://apnews.com/a05bf0eea74b4a9a9a776ae5039c7066

Chiari, M. (2018, April 28). Report: Sami Zayn Held Out of Greatest Royal Rumble to ‘Respect Saudi Culture’. Bleacher Report. Retrieved from https://bleacherreport.com/articles/2773161-report-sami-zayn-held-out-of-greatest-royal-rumble-to-respect-saudi-culture

Johnson, M. (2018, April 28). Apology issued for ‘indecent’ material aired during Greatest Royal Rumble. PW Insider. Retrieved from https://www.pwinsider.com/article/117156/apology-issued-for-indecent-material-aired-during-greatest-royal-rumble.html?p=1

Meltzer, D. (2019, June 7). Alexa Bliss-Natalya WWE match not approved by Saudi Arabian government. F4W Online. Retrieved from https://www.f4wonline.com/wwe-news/alexa-bliss-natalya-wwe-match-not-approved-saudi-arabian-government-285511

Paddock, M. (2018, April 26). WWE Greatest Royal Rumble: Triple H defends hosting event in Saudi Arabia without women wrestlers. Independent. Retrieved from https://www.independent.co.uk/sport/general/wwe-mma-wrestling/wwe-greatest-royal-rumble-saudi-arabia-triple-h-interview-defends-no-women-wrestlers-a8319446.html

Raghuwanshi, V. (2019, November 3). Rumor: WWE Payment Issues with Saudi reason behind travel issues. ITN WWE. Retrieved from https://www.itnwwe.com/2019/11/03/rumor-wwe-payment-issues-with-saudi/

WWE. (2018, March 5). Saudi Arabia to host the Greatest Royal Rumble. Retrieved from https://www.wwe.com/worldwide/article/saudi-arabia-to-host-greatest-royal-rumble-april-2018


Kenapa Baitulmaqdis Penting Untuk Umat Islam?

Dalam penulisan yang ringkas ini, saya ingin menyampaikan suatu mesej yang penting. Mesej yang membuktikan betapa pentingnya Baitulmaqdis dalam agama Islam.

• Bagi kepercayaan agama Yahudi, di dalam kitab sucinya, Tanakh menyebutkan atau menyatakan tentang Jerusalem sebanyak 500 kali.

Ianya memang disebut banyak kali kerana:

1. Kawasan awal penempatan Yahudi yang rasmi diiktiraf.

2. Kerajaan Yahudi pertama dan terakhir di dunia yang didirikan oleh Raja David.

3. Tempat terletaknya Bait Suci Solomon atau ‘Temple of Solomon’ yang menjadi sebuah tempat ibadah yang wajib didirikan oleh penganut agama Yahudi.

4. Bumi atau kediaman yang dijanjikan untuk bangsa Yahudi setelah episod Exodus.

5. Tembok Ratapan atau Tembok Barat yang merupakan salah satu sisa runtuhan Bait Suci Solomon yang masih terselamat dianggap sebagai ‘Holy of Holies’.

Setiap tahun, kawasan ini akan dipenuhi oleh penganut agama Yahudi untuk berdoa dan melakukan ritual ibadah mereka.

6. Kawasan inilah yang menjadi saksi kesediaan Isaac yang siap sedia dikorbankan oleh ayahnya, Abraham atas perintah Tuhan.

7. Terletaknya lokasi ‘Foundation Stone’ yang dipercayai merupakan punca awal penciptaan Bumi ini.

• Bagi kepercayaan agama Kristian, nama Jerusalem disebut sebanyak 146 kali di dalam ‘New Testament’ ataupun Holy Bible. Lebih sedikit disebut daripada kitab Yahudi ‘Old Testament’ ataupun Tanakh.

Mengapa Jerusalem penting bagi penganut agama Kristian?

1. Di dalam sejarah mengikut kitab Bible, Jesus disalib oleh gabenor Rom, Pontius Pilate setelah Jesus mengaku dirinya adalah utusan Tuhan yang membawa agama baharu.

Mengikut kepercayaan penganut agama Kristian, kewafatan Jesus bukanlah suatu yang sia-sia bahkan ianya merupakan suatu makna menebus dosa manusia yang lebih dikenali sebagai ‘Dosa Warisan’.

2. Menziarahi makam kosong yang diyakini milik Jesus dan disinilah para penganut agama Kristian memohon doa supaya diampun segala dosa mereka.

Jadinya, berapa kali Jerusalem atau Baitulmaqdis disebut di dalam al-Quran?

• Mengikut dari sumber, melalui buku ‘Jerusalem in the Quran’ karya Abdallah el-Khatib, Jerusalem sebenarnya disebut sebanyak 70 kali di dalam al-Quran.

Sebutan nama Jerusalem ini bukan disebut seketul nama JERUSALEM ataupun BAITULMAQDIS walhal ianya disebut dengan sebutan nama lain.

(Begitu juga halnya, sebutan Jerusalem secara zahir tidak ada di dalam kitab Tanakh dan Injil).

Di dalam al-Quran, Abdullah el-Khatib mengatakan, Jerusalem disebutkan dengan nama ‘al-Ardha al-Muqoddasat’ (tanah suci), Tanah yang Diberkati dan Kota yang Diberkati.

Boleh dilihat dalam surah dan ayat di dalam al-Quran, diantaranya:

1. al-Maidah ayat 21.
2. al-Araf ayat 137.
3. al-Anbiya ayat 71 dan 81.
4. as-Saba ayat 18.

Dan sebagainya…

• Mengikut kepercayaan penganut agama Islam, di dalam al-Quran sendiri menceritakan bagaimana berlakunya peristiwa Nabi Musa a.s memimpin Bani Israel keluar dari bumi Mesir.

Surah al-Baqarah ayat 246-251: Kisah bagaimana Nabi Daud a.s memimpin tentera Bani Israil melawan pasukan Filistin pimpinan Raja Jalut.

Surah as-Shad ayat 20: Bagaimana Allah swt memberikan sebuah kekuatan untuk Nabi Daud a.s membangunkan sebuah kerajaan di Jerusalem.

Kisah yang terdapat di dalam al-Quran. Memandangkan saya tidak memenuhi kuota dalam menguasai 15 bidang ilmu wajib yang lain (mengikut Imam as-Suyuti) untuk menafsirkan ayat-ayat al-Quran maka saya hanya memberitahunya sahaja seperti yang diterjemahkan di dalam al-Quran dan penjelasan saya ini dijelaskan berdasarkan tafsiran para mufassir Islam sejati.

Kenapa kota Baitulmaqdis begitu penting juga di dalam agama Islam? Adakah kerana saja-saja nak ‘claim’ tanah suci ini milik agama Islam sahaja?

Bukan.

Jika umat Islam nak ‘claim’ secara menyeluruh ke atas kota Baitulmaqdis pasti gereja, dan tempat sembahan agama lain ditutup oleh para pemerintah Islam yang terdahulu dan menyekat segala pengaruh agama yang lain.

1. Jika kita baca sejarah kembali, Khalifah Umar al-Khattab tidak mengubah sebuah gereja kepada sebuah masjid. Menghormati agama Kristian. Beliau juga tidak membiarkan tapak Bait Suci Solomon terus-menerus diabaikan dengan semak-samun. Khalifah Umar sendiri mengatakan tatkala melihat tapak runtuhan rumah ibadah tersebut yang ianya merupakan milik penganut agama Yahudi. Di atas tapak inilah Khalifah Umar membangunkan sebuah masjid yang kecil pada zaman pemerintahannya.

Di dalam sejarah pengepungan Jerusalem oleh Abu Ubaidah al-Jarrah pada tahun 637 M dan Salahuddin al-Ayyubi pada tahun 1187 M tidak pernah dilaporkan adanya pembantaian terhadap penganut agama Yahudi mahupun Kristian di dalam kota Baitulmaqdis.

2. ‘Foundation Stone’ dalam kepercayaan agama Islam merupakan sebiji batu yang terapung (pada saat ini) yang ingin mengikuti Nabi Muhammad saw ke Sidratul Muntaha (nama tempat Zat Allah swt bersemayam) pada saat peristiwa Isra’ dan Mikraj tetapi hajat batu ini ditolak lembut oleh baginda.

(Peristiwa Isra Mikraj dalam surah al-Isra ayat 1).

3. Lokasi Masjid al-Aqsa merupakan kiblat pertama umat Islam sebelum Allah swt menukarkan kiblat buat selama-lamanya ke arah Kaabah di Mekah.

(Di dalam surah al-Baqarah ayat 142 sehingga ayat 144).

Jika kita melihat dari sejarah yang terakam di dalam al-Quran ini, bukankah Allah swt telah mengisyaratkan bumi Al-Quds ini merupakan sebuah tempat penting yang dimana sebuah lokasi yang menjadi tempat perhentian Nabi Muhammad saw sebelum menuju ke langit untuk mendapatkan perintah ibadah solat wajib lima waktu dan ianya juga pernah menjadi kiblat pertama umat Islam?

Seperti kata-kata emas Salahuddin al-Ayyubi:

“Sesiapa yang menguasai Palestin (al-Quds) maka dia menguasai dunia”.

Apakah ada makna lain disebalik ayat keramat ini?

Teori geopolitik yang bernama The Heartland Theory yang dikemukakan oleh seorang pakar geopolitik Barat, Sir Halford Mackinder tetapi teori ini dikembangkan oleh Profesor Karl Haushofer (guru Adolf Hitler dan orang yang bertanggungjawab di sebalik terhasilnya buku Mein Kampf) boleh dikatakan sebagai salah satu teori yang boleh dikaji secara mendalam.

Heartland (Jantung Bumi) merupakan sebutan untuk wilayah Asia Tengah iaitu Palestin yang kaya dengan bahan minyak mentah dan gas bumi.

World Island pula mencakup seluruh kawasan di Timur Tengah.

Wilayah ini amat strategik sehinggakan ianya direbut beratus-ratus kali daripada pelbagai kuasa asing.

George W.Bush pernah memegang teori ini sehingga beliau mempunyai cita-cita untuk menguasai seluruh kawasan World Island dan Heartland.

Persoalannya, adakah Jerusalem:

1. Merupakan hak untuk bangsa Yahudi?

2. Merupakan hak untuk umat Islam?

3. Merupakan hak untuk umat Kristian Katolik atau Ortodok?

4. Merupakan hak bersama?

5. Atau ianya merupakan hak untuk rakyat Palestin sahaja?


Manjhi: Demi Cinta, Dia Membelah Gunung

“Himmatur rijal tahdimul jibal.”

Tekad seorang lelaki mampu menghancurkan gunung. Memecahkan gunung dengan hanya menggunakan pahat dan penukul adalah perkara terakhir yang terlintas di fikiran kebanyakan orang yang waras. Namun, terbukti ia tidak mustahil. Seringkali kita dengar kisah bagaimana seorang raja di India yang ingin mengabadikan kisah cintanya dengan permaisuri hatinya lalu membina Taj Mahal.

Tapi kali ini, lelaki India ini sanggup memecahkan gunung! Semuanya bermula apabila isteri kepada Dasrath Manjhi, iaitu Phaguniya Devi tergelincir semasa melintasi Gunung Gehlaur, lalu meninggal dunia akibat gagal mendapatkan rawatan dalam tempoh waktu yang sepatutnya. Kecewa dengan kecelakaan yang menimpa dirinya dan enggan perkara yang sama menimpa orang lain, Manjhi bersumpah akan memecahkan gunung tersebut dengan tangannya sendiri.

Dilahirkan pada tahun 1934 di daerah Gehlaur, di Bihar, India dalam kasta yang terendah iaitu Masahoor atau pemakan tikus. Akibat masalah kemiskinan yang serius, Manjhi dikahwinkan dengan isterinya di usia muda. Gehlaur dipisahkan dari dunia luar oleh sebuah pergunungan batu yang tinggi menyebabkan kawasan ini terus ketinggalan. Walaupun setelah 12 tahun mencapai kemerdekaan, kemudahan asas seperti klinik, sekolah, dan jalan raya masih tiada. Lebih menyedihkan, penduduk kampung terpaksa mendaki gunung yang berbahaya atau menempuh perjalanan sejauh 55 km mengelilingi gunung semata-mata untuk mendapatkan rawatan kesihatan di bandar terdekat, Wazirganj.

Oleh kerana kesempitan wang, bapa Manjhi iaitu Magru terpaksa berhutang demi menyara keluarganya. Ketiadaan duit untuk membayar hutang memaksa Magru untuk menjadikan Manjhi sebagai ganti bayaran hutang. Enggan menjadi khadam, Manjhi bertindak melarikan diri meninggalkan keluarga dan isterinya. Setelah 7 tahun menghilangkan diri, Manjhi pun pulang ke Gehlaur. Dia terkejut apabila mendapati bapa mertuanya cuba untuk mengahwinkan isterinya dengan orang lain. Setelah puas bertekak dengan keluarga mertua di majlis perkahwinan isterinya, Manjhi tekad membawa lari Phaguniya untuk membina kehidupan baru yang bahagia.

Manjhi sangat mencintai isterinya, tapi sayang jodoh mereka tak lama. Suatu hari,semasa Phaguniya sedang melintasi pergunungan batu dalam perjalanan membawa bekal makan tengah hari untuk suaminya, dia tergelincir dan cedera parah. Malang sekali ketika itu dia sedang sarat mengandung anak mereka yang ke-2. Apabila berita tersebut sampai ke telinga Manjhi, dia segera membawa isterinya ke pusat rawatan di Wazirganj. Sudah jatuh ditimpa tangga. Phaguniya gagal diselamatkan. Berita ini memberi kesan yang mendalam kepada Manjhi. Walau bagaimanapun, syukur anak perempuannya itu sempat diselamatkan. Ketika inilah Manjhi bersumpah di hadapan Gunung Gehlaur bahawa dia akan musnahkan gunung tersebut dengan tangannya sendiri.

Manjhi menggadaikan kambing terakhirnya semata-mata untuk membeli pahat dan penukul. Apabila dia mula menukul gunung batu tersebut, penduduk kampung menggelarkannya “Orang Gila”. Tetapi segala kata cacian yang dilemparkan kepadanya hanya akan menjadikan pendiriannya semakin teguh. Dia terpaksa menghadapi segala ujian bersendirian seperti tercedera ketika menukul, dipatuk ular dan kehausan di musim kemarau demi memecahkan gunung itu. Tiada apa lagi yang yang dapat menghalang dia.

Manjhi juga pernah dipujuk oleh beberapa orang pegawai supaya memohon upah dari kerajaan atas usahanya memecahkan gunung. Malangnya, setelah permohonan itu diluluskan, Manjhi tidak memperoleh walau sesen pun oleh kerana upahnya yang bernilai 2 juta Rupiah India itu diseleweng. Manjhi tidak berpuas hati setelah menyedari dirinya ditipu lalu bertekad untuk ke Delhi semata-mata untuk mengadu perkara tersebut kepada Indra Ghandi iaitu Perdana Menteri India ketika itu. Oleh sebab Manjhi tidak mempunyai wang walau sesen pun dipoketnya, dia bertekad untuk berjalan kaki dari Bihar ke Delhi.

Siapa sangka lelaki yang berkaki ayam, yang hanya mengenakan kain pelikat dan baju yang diperbuat daripada guni, yang bertongkatkan kayu dan bertopikan plastik sampah ini akan berjaya menjejakkan kaki di hadapan banggunan pejabat perdana menteri. Sudah semestinya kisah perjuangan hidup Manjhi yang naif ini menjadi peluang keemasan bagi politikus-politikus untuk mengemis populariti murahan. Walau bagaimana pun, perjuangan Manjhi menempuh perjalanan sejauh 1,300 km ini menjadi sia-sia apabila dia tidak dibenarkan untuk bertemu perdana menteri dan dihalau.

Suatu malam, Phaguniya pun muncul dalam mimpi Manjhi. Akhirnya, Manjhi berpeluang melepaskan rindu dan mengadu segala keperitan yang selama ini dia pendam bersendirian. “Mereka mengejek aku gila. Mereka semualah yang betul, akulah yang salah. Dunia ini penuh dengan ilusi yang diatur oleh mereka yang berkuasa. Aku dah penat. Aku berseorangan. Lagi pun, aku dah tua.” Adu Manjhi. “Baru tersadung sedikit kau dah berputus asa? Manjhi, gunung tersebut akan hancur dan kaulah yang akan menghancurkannya. Aku ingatkan kau ingin menghadiahkan aku Taj Mahal. Sekarang ambillah penukul dan pahatmu, pergilah pecahkan gunung.” Pujuk Phaguniya. Berbekalkan semangat baru yang membara, esoknya, pagi-pagi lagi Manjhi sudah ke gunung untuk menukul.

Setelah 22 tahun (1960-1983) membanting tulang mengharungi segala perit jerih, akhirnya Manjhi berjaya memecahkan gunung tersebut dan membuat laluan 30 kaki luas, 360 kaki panjang dan 25 kaki tinggi yang memendekkan jarak jalan dari Gehlaur ke Wazirganj daripada 55 km kepada 15 km. Penduduk kampung yang dulunya mengejek Manjhi, kini dapat menikmati sendiri kemudahan akses ke bandar Wazirganj yang lebih dekat dan selamat. Selesai menunaikan hajatnya, Manjhi pun meninggal dunia pada 17 Ogos 2007 ketika berumur 73 tahun akibat kanser hempedu di All India Institute of Medical Sciences (AIIMS), New Delhi. Dia telah dikurniakan pengebumian negara oleh kerajaan Bihar. Hanya 52 tahun setelah bermulanya Manjhi menukul gunung, 30 tahun setelah selesainya jalan dibuat dan 4 tahun setelah Manjhi meninggal dunia, akhirnya kerajaan pun membina jalan baru.

Pada tahun 2006, kerajaan Bihar mencadangkan namanya sebagai calon penerima anugerah Padma Shri Award, iaitu anugerah awam ke-4 tertinggi di India. Pada tahun 2011, kisah hidup Manjhi didokumentarikan dalam sebuah dokumentari yang bertajuk The Man Who Moved The Mountain. Pada tahun 2015, sebuah filem yang bertajuk Manjhi – The Mountain Man, menceritakan kisah perjuangan hidupnya dilancarkan. Selain anugerah-anugerah ini, banyak lagi penghargaan-penghargaan lain yang dirakamkan khusus kepada Manjhi atas jasanya yang sanggup mengorbankan lebih daripada seperempat daripada usianya hanya untuk membuat jalan.

Kisah hidup Manjhi membuktikan kepada kita betapa sebuah cinta yang tulus ikhlas mampu memberikan kekuatan kepada seseorang sehingga dapat melakukan perkara yang mustahil akal bayangkan. Selain itu, Manjhi juga menegaskan pada hari pelancaran jalan yang dibuat, bahawa hidup kita ini jangan terlalu berharap. Barangkali yang dimaksudkan ialah jangan terlalu mengharapkan bantuan kerajaan dan jangan terlalu mengharap simpati masyarakat sekeliling. Sebaliknya kita sendiri harus bekerja keras menentukan masa depan kita.

Hakikatnya tidak wujud di dunia ini walau satu pun cita-cita yang mustahil untuk dicapai asalkan kita teguh pendirian dan cekal menghadapi dugaan. Sebelum mengakhiri penulisan ini, suka penulis menjelaskan bahawa bukanlah niat penulis menulis artikel ini untuk menafikan kebolehan kaum hawa, tinggal lagi penulis berpendapat bahawa perkataan “lelaki” adalah perkataan yang paling tepat bagi menggantikan kalimah “rijal” dalam pepatah arab yang disebutkan di awal-awal artikel ini. Adapun pengajaran daripada kisah ini bolehlah difahami secara umum buat lelaki dan perempuan. Sebagai penutup, penulis mengajak pembaca sekalian agar kita sama-sama mentadabbur potongan ayat al-Quran yang berikut buat motivasi diri dalam mengharungi hari-hari yang mendatang.

Oleh itu, maka (tetapkanlah kepercayaanmu) bahawa sesungguhnya tiap-tiap kesukaran disertai kemudahan. (Sekali lagi ditegaskan): bahawa sesungguhnya tiap-tiap kesukaran disertai kemudahan. (94:5-6)


Siapa Yang Harus Mengucap Sebenarnya?

Tidak tenang Facebook selama beberapa hari ini terutamanya sejak pengusiran sebuah bot sarat dengan pelarian Rohingya. Majoriti berpendapat bahawa pengusiran tersebut ialah tindakan yang baik.

Kerana negara ini sudahpun melimpah di ambang krisis kesihatan dan ekonomi. Manakala ada yang mengecam, seolah-olah Malaysia tidak pernah buat apa-apa.

Tetapi segelintir dalam kalangan ini ibaratkan hilang pertimbangan dan menggalakkan kekasaran.

Satu masalah dengan pendekatan kebencian: semua orang dipUkul rata. Entahnya seorang warga Bangladesh yang berhak mencari rezeki di Malaysia pun dihumban sebagai Rohingya juga.

Dan baru-baru ini seorang Rohingya diaibkan di media sosial dengan tuntutan supaya mengucap. Ujaran bahawa “kalau engkau Islam, mengucap” diulang beberapa kali. =

Rohingya tersebut dilihat terkial-kial dan tergagap untuk menjawab.

Dua perkara boleh dikenalpasti hasil daripada kekasaran tersebut:

Walau apa pun, disini perlu diketengahkan bahawa undang-undang negara memanglah suci kerana diasaskan pada jalan keadilan.

Sesiapa yang melanggar undang-undang mestilah dihvkum, tidak kira warganegara atau pelarian. Dan para pelarian perlu dikoordinasi semula supaya tidak mengambil peluang pekerjaan warga tempatan.

Tetapi sangatlah z4lim dan k3ji jika ada yang bersetuju dengan tindakan diambil terhadap Rohingya dalam video.

Banyak soalan boleh diajukan.

Tidak Lagi Bersinar Sebagai Lembah Selamat

Malaysia tidak minta kedatangan Rohingnya. Tetapi suratan takdir memastikan negara ini menggalas krisis kemanusiaan ini. Satu masa dahulu Malcolm Turnbull pernah memuji bahawa dunia sedang mencemburui dasar pelarian Australia (Karp, 2017). Hakikatnya Australia bergelumangan dengan kritikan tentang layanan buruk terhadap pelarian (HRLC, 2017).

Canada merupakan pejvang yang melondehkan pekung Australia. Bermula dengan Perdana Menteri Joe Clark, sebuah organisasi bernama Pusat Pluralisme Global (Canada) mendedahkan bahawa Australia mengamalkan “dasar tidak berperikemanusiaan” dan “retorik bertoksik” terhadap pelarian.

Malah Pertubuhan Bangsa-Bangsa Bersatu sendiri telah menegur Australia berkali-kali supaya ubah pendekatan (Doherty & Hurst, 2015).

Ramai etnik Nauru yang dikurung begitu lama, sekaligus mencetuskan tanda tanya tentang nilai kemanusiaan di mata Australia. Dan inilah dasar bagi Turnbull “dicemburui dunia”.

Apa yang boleh dipelajari di sini ialah titik hitam layanan buruk terhadap pelarian kekal selamanya. Langit tidak sentiasa cerah.

Apabila hari mula kelam, silap haribulan “bangsa bersih” pun terpaksa melarikan diri.

Sementara Malaysia terjamin bebas daripada k0nflik besar, perlu diketahui bahawa seluruh dunia sedang tewas dalam pep3r4ngan kerana perubahan iklim.

Takkan perlu satu banjir besar untuk kita sedar siapa diri kita? Ini bukan sebab dasar negara tentang Rohingnya. Ini sudah kebencian individu sampai orang tidak berkenaan dipaksa bersyahadah.

Jika 1,000 orang membenci sebegitu rupa, berapa lama sebelum kebencian bertukar serius?

RUJUKAN:

Doherty, B., & Hurst, D. (2015, March 10). UN accuses Australia of systematically violating (ditapiskan) convention. The Guardian. Retrieved from https://www.theguardian.com/australia-news/2015/mar/09/un-reports-australias-immigration-detention-breaches-torture-convention

HRLC. (2017, October 4). Australian lawyer wins prestigious international human rights award. Retrieved from https://www.hrlc.org.au/news/2017/10/3/australian-lawyer-wins-prestigious-international-human-rights-award

Karp, P. (2017, January 30). Malcolm Turnbull refuses to denounce Trump’s travel ban. The Guardian. Retrieved from https://www.theguardian.com/australia-news/2017/jan/30/malcolm-turnbull-refuses-to-denounce-trumps-travel-ban


Perang Antara 9 Spesis Manusia

Pada 300,000 tahun yang lalu, sebanyak sekitar sembilan spesis manusia yang melata di Bumi. Sekarang hanya tinggal satu sahaja. Spesis Homo Neanderthalensis merupakan pemburu bertubuh pendek dan gempal yang beradaptasi dengan dataran sejuk di Eropah. Spesis Homo Denisovan tinggal di Asia. Spesis Homo Erectus tinggal di Indonesia dan Homo Rhodesiansis tinggal di tengah Afrika. Homo Naledi tinggal di Afrika Selatan. Homo Luzonensis tinggal di Filipina, Homo Floresiensis (hobbit) di Indonesia dan Orang Gua Rusa Merah tinggal di China.

Sekitar 10,000 tahun yang lalu, mereka semua telah tiada lagi di dunia ini. Ketiadaan spesis-spesis manusia yang lain seolah seperti mereka menghadapi kepupusan besar-besaran (mass extinction). Namun, tiada malapetaka seperti letusan gunung berapi, perubahan iklim ataupun impak asteroid yang menyebabkan kepupusan tersebut. Dikatakan, kepupusan spesis-spesis ini disebabkan oleh spesis baru yang muncul sekitar 260,000 – 350,000 tahun yang lalu di Afrika Selatan iaitu Homo Sapiens (manusia moden).

Penyebaran manusia moden di luar Afrika telah menyebabkan berlakunya kepupusan besar-besaran yang lebih dahsyat daripada peristiwa 40,000 tahun yang telah menghapuskan mamalia Zaman Ais. Tetapi apa yang menyebabkan pupusnya spesis-spesis manusia lain?

Kita (manusia moden) adalah spesis yang berbahaya. Kita memburu mammoth berbulu, sloth tanah dan burung moa sehingga menuju kepupusan mereka. Kita memusnahkan dataran dan hutan untuk pertanian serta mengubah suai separuh daratan planet Bumi. Kita telah mengubah iklim Bumi. Kita juga berbahaya sesama kita kerana kita bersaing untuk sumber makanan dan tanah.

Sejarah telah menunjukkan pelbagai contoh manusia berperang, berpindah dan menghapuskan sekumpulan manusia lain untuk menguasai kawasan bermula dari kemusnahan Rom, penaklukan orang Amerika di Barat Amerika dan kolonisasi British ke atas Australia. Berlaku juga genosid dan pembersihan etnik di Bosnia, Rwanda, Iraq, Darfur dan Myanmar. Bahasa dan peralatan yang digunakan mempunyai kebolehan untuk berlakunya genosid. Kita tidak mempunyai sebab yang kukuh untuk menyatakan manusia moden awal tidak mempunyai sifat-sifat ini.

Sekolompok optimis melihat manusia pemburu-pengumul (hunter-gatherers) sebagai orang yang sukakan keamanan dan orang liar yang mulia. Budaya manusia moden, bukan sifat semulajadinya telah mencetuskan keganasan. Kajian dan penemuan sejarah serta arkeologi menunjukkan bahawa peperangan dalam budaya primitif sangat tegang, merebak dengan luas dan membawa pada banyak kematian.

Senjata neolitik seperti belantan (clubs), tombak, kapak dan busur, digabungkan dengan taktik gerila seperti serbuan dan serang hendap telah menjadi kaedah yang ampuh dalam pertempuran. Keganasan telah menjadi punca utama kematian dalam kalangan manusia pada ketika itu. Tulang-tulang lama dan artifak menunjukkan keganasan pada ketika itu. Terdapat tombak Kennewick Man yang berusia 9,000 tahun dari Amerika Utara yang tersangkut di pelvisnya.

Tapak Naratuk yang berusia 10,000 tahun di Kenya menunjukkan telah berlakunya pembunuhan besar-besaran yang dahsyat. Rangka Neanderthal menunjukkan corak traum yang konsisten dengan peperangan. Namun, senjata yang rumit cenderung memberikan Homo Sapiens kelebihan ketenteraan. Budaya telah membantu manusia moden menuai pelbagai haiwan an tumbuhan, memberi makan kepada suku (tribe) yang lebih besar, seterusnya memberikan kita kelebihan yang strategik dalam jumlah bilangan.

Lukisan dan ukiran gua telah memberikan petanda yang jauh lebih berbahaya iaitu kapasiti untuk berfikir dan berkomunikasi perkara yang canggih antara satu sama lain. Manusia moden mempunyai kemampuan untuk bekerjasama, merancang, memanipulasi dan menipu yang mungkin menjadi senjata yang terbaik.

Rekod fosil yang tidak lengkap telah memberikan kesukaran untuk menguji idea ini. Tetapi di Eropah mempunyai rekod arkeologi lengkap yang menunjukkan dalam tempoh 1000 tahun selepas kemunculan manusia moden, spesis Neanderthal pupus. DNA Neanderthal dapat dijejak dalam kalangan orang Eurasia dan membuktikan manusia moden bukan sahaja menggantikan mereka selepas mereka pupus. Tetapi kita juga berjumpa dan mengawan dengan mereka.

Orang Asia Timur, Polynesia dan Australia didapati telah mempunyai DNA dari Homo Denisovan. DNA Homo Erectus juga ditemui dalam banyak orang Asia. Afrika mempunyai DNA spesis manusia kuno yang lain. Fakta manusia moden berkacuk dengan spesis manusia yang lain membuktikan spesis-spesis ini hilang hanya selepas mereka berjumpa dengan manusia moden.

Persoalan yang penting ialah mengapa manusia moden menghapuskan spesis manusia yang lain? Yang mengakibatkan kepupusan besar-besaran?

Jawapannya terdapat pada pertumbuhan populasi (population growth). Manusia telah membiak dengan pesat, sama juga dengan spesis-spesis manusia yang lain. Apabila manusia mula menjadi pemburu yang bekerjasama, tiada lagi pemangsa yang dapat menumbangkan manusia. Tanpa pemangsa yang mengawal populasi manusia dan tiada perancangan keluarga, populasi manusia membesar mengatasi sumber yang ada. Kekurangan makanan akibat kemarau, musim sejuk yang teruk dan tuaian melampau telah mengakibatkan pergaduhan dan konflik antara ketua suku. Akhirnya, peperangan telah menjadi kawalan ke atas pembesaran populasi yang bergaduh atas isu sumber makanan dan kawasan.

Penghapusan yang dilakukan oleh manusia moden mungkin tidak dirancang, tetapi serbuan demi serbuan, serangan demi serangan, akhirnya membawa kemenangan kepada manusia moden.

Tetapi kepupusan Neanderthal sekuranganya mengambil tempoh yang lama – beribu tahun. Ini disebabkan manusia moden awal tidak mempunyai kelebihan menakluk seperti manusia moden akan datang selepas itu. Tambahan lagi ini menunjukkan Neanderthal mempunyai tahap kecerdikan yang hampir dengan manusia.

Pada hari ini, kita sering melihat bintang di langit dan tertanya-tanya sama ada kita hidup seorang di ala mini. Dalam fantasi dan sains fiksyen, kita juga tertanya-tanya bagaimana rasanya apabila berjumpa dengan spesis lain sama pintar dengan kita. Tentu menyedihkan sebenarnya kita pernah berjumpa dengan mereka, tetapi sekarang mereka telah pupus.

RUJUKAN:


Antara Brunei, Brooke Dan Sambas

Sarawak seperti kita sedia maklum sebelum dikuasai Dinasti Brooke, pernah menjadi sebahagian daripada jajahan takluk Kesultanan Brunei. Namun tahukah anda, pada satu ketika, negeri Bumi Kenyalang ini menjadi saksi kepada perebutan kuasa dua kesultanan iaitu Kesultanan Brunei dan Kesultanan Sambas? Dan angkara pertelingkahan ini juga, ia membuka pintu kepada kehadiran pengasas Dinasti Brooke, James untuk bertapak di Sarawak dan menjadi raja di negeri tersebut.

KONFLIK BRUNEI-SAMBAS

Konflik kedua-dua kesultanan ini bermula sejak abad ke-17 Masihi lagi. Dan kisah ini bermula dengan cerita Raja Tengah, anak dan cucu baginda. Raja Tengah merupakan anak bongsu Sultan Hasan dari Brunei. Selepas kemangkatan baginda, kekanda Raja Tengah, Sultan Abdul Jalilul Akbar ditabalkan sebagai Sultan Brunei. Namun, kekanda baginda tetap bimbang akan kedudukannya kerana sudah masak dengan cita-cita yang dimiliki Raja Tengah. Lalu baginda memutuskan untuk menghantar Raja Tengah ke Sarawak dan menabalkan adindanya itu sebagai Sultan Sarawak pada tahun 1599. Selepas ditabalkan sebagai sultan, Sultan Tengah menubuhkan ibu negeri di Santubong di mana di situ baginda membina kubu pertahanan dan istana serta melantik pegawai-pegawai rasmi seperti Datu Patinggi Seri Setia dan Datu Amar Seri Diraja.

Setelah itu, Sultan Tengah memutuskan untuk melawat ibu saudaranya yang pada ketika itu berkahwin dengan Sultan Sambas. Dalam perjalanan ke Sambas, kapal baginda lari dari destinasi asal ke Sukadana, selatan Sambas. Di situlah, baginda berkahwin dengan adinda Sultan Sukadana dan perkahwinan ini menghasilkan lima cahaya mata termasuk anak sulung dan bakal Sultan Sambas, Radin Suleiman. Apabila Sultan Tengah tiba di Sambas, menurut rekod Belanda, baginda mengahwinkan Raden Suleiman dengan pemerintah Hindu Sambas, Ratu Sepundak. Selepas meninggalkan anakanda tercinta di Sambas, Sultan Tengah dan kerabatnya meneruskan perjalanan sebelum menuju ke Matan, selatan Sukadana. Sementara itu di Sambas, Raden Suleiman berkonflik dengan pengganti isterinya dan menantu Ratu Sepundak, Ratu Aman dan selepas beberapa lama, berjaya menyingkirkannya dan menjadi pemerintah pertama Muslim di Sambas pada tahun 1631.

10 tahun selepas Raden Suleiman ditabalkan sebagai Sultan Sambas, Sultan Tengah kembali ke Sarawak pada tahun 1641. Setibanya baginda di Sarawak, baginda dibunuh. Pembunuhan baginda ini mempunyai hubungkait dengan peristiwa pemberontakan yang berlaku pada tahun 1609. Pada tahun tersebut, sebahagian wilayah Sarawak dari sebelah utara hingga ke kawasan Melanau di utara Sungai Rejang memutuskan untuk tidak lagi menunjukkan taat setia kepada Brunei dan menukar kesetiaan mereka kepada Sambas. Ini tidak mengejutkan sekiranya Sultan Tengah memainkan peranan memulakan pemberontakan tersebut yang membawa kepada pengakhiran tragis untuk baginda. Sejarawan berpandangan pembunuhan ini dibuat untuk membantu Brunei merampas semula wilayahnya dan kembali berkuasa di Sarawak. Buktinya, sejarah patung buaya Buaya Tanah di Kampung Lebor berhampiran Serian di Sungai Sadong. Menurut riwayat lisan, patung tersebut dibina pada tahun 1641 sebagai memperingati keamanan antara kampung tersebut dengan Brunei. Ini sekaligus menunjukkan cubaan Brunei mendapatkan semula kuasanya di Sarawak.

Tujuh tahun selepas peristiwa pembunuhan Sultan Tengah, Sultan Muaddin menaiki takhta sebagai Sultan Brunei yang baru. Baginda kemudian berangkat ke Kalekka untuk bertemu dengan seorang putera Sambas untuk berunding. Putera Sambas yang dimaksudkan ialah Raden Ratna Dewi yang merupakan nenek moyang kepada kebanyakan Pengiran di Oya. Sejarawan berpandangan keputusan Sultan Muaddin bertemu dengan Raden Ratna Dewi di Kalekka kerana Raden Ratna Dewi sudah menubuhkan pemerintahannya di kawasan Melanau. Maka logiklah untuk baginda memujuk Raden Ratna Dewi berpaling tadah dan mengurniakan gelaran Sultan Anum kepadanya. Apapun sebab baginda, ini saja menunjukkan Sambas sudah meluaskan wilayah mereka sehingga ke pesisir laut Sarawak dan ini disokong dengan bukti keturunan. Dan atas sebab ini juga, mengapa manuskrip lama seperti Salasilah Raja-Raja Brunei mengatakan wilayah-wilayah ini dikuasai Johor dan bukan Sambas kerana untuk menutup malu Kesultanan Brunei kehilangan sebahagian besar wilayah barat laut Sarawak kepada Sambas.

Pada tahun 1730-an, Brunei kembali berkuasa semula di Sarawak semasa pemerintahan Sultan Kamaluddin. Buktinya, baginda melaksanakan sistem ufti dan corak pemerintahan baginda di wilayah-wilayah yang dahulunya dikawal Sambas. Berdasarkan catatan Datu Imam Ya’akub, Sarawak dibahagi kepada tiga unit pemerintahan iaitu dari Brunei hingga ke Belahit diperintah secara bersama oleh Orang Kaya Gedung dan Pengiran Gedung, Miri ke Baraya diperintah Pengiran Bendahara dan Mukah hingga kawasan pedalaman Sarawak dikawal Orang Kaya Gedung. Terdapat pelbagai anekdot berbeza bagaimana Sarawak ditadbir semasa era ini. Dan ia sesuatu yang boleh difahami kerana Sultan Brunei meragui bolehkah baginda mempercayai pentadbiran Sarawak di tangan pembesar-pembesar ini atau kemampuan mereka menahan godaan Kesultanan Sambas di mana kebanyakan mereka mempunyai hubungan secara langsung dengan kesultanan tersebut.

BERTUKAR TANGAN

Dari akhir abad ke-18 dan awal abad ke-19, wilayah Sarawak bersilih ganti bertukar tangan dari Brunei kepada Sambas. Buktinya, kerana bimbang akan gangguan Sambas di Sarawak, Brunei menghantar datuk kepada Datu Patinggi Abdul Ghapur, Bilal Abdul Latif ke Sarawak pada tempoh tersebut. Ini menunjukkan cubaan Brunei untuk meningkatkan semula pengaruhnya dalam kalangan rakyat Sarawak di mana kawalan wilayah sekali lagi dicabar oleh Sambas. Dan sebagai indikator kekuasaan Kesultanan Sambas di Sarawak, Stamford Raffles di mana pada ketika itu berkhidmat sebagai Leftenan Gabenor Jawa pada tahun 1811 mengadu kepada Lord Minto akan kemusnahan kapal dagang British, Commerce berhampiran Santubong. Dalam laporan tersebut, Raffles turut mendedahkan dalang serangan tersebut ialah Pengiran Samweda, salah seorang anggota kerabat Kesultanan Sambas. Sebagai tindak balas, Britain membedil Sambas dan menghantar surat kepada Raja Sarawak atau Pengiran Samweda sebagai amaran untuk tidak menyerang kapal dagang mereka lagi. Serangan ini menunjukkan bahawa Pengiran Samweda ini di bawah naungan dan bertanggungjawab kepada Sultan Sambas. Pada tahun 1819, Sultan Sambas dilihat berada di sempadan Sambas/Sarawak sekaligus menunjukkan bahawa baginda mempunyai kepentingan di Sarawak.

Selepas penemuan antimoni pada tahun 1823, Brunei sekali lagi mahu merampas semula Sarawak dari tangan Sambas dan memonopoli perlombongan antimoni. Untuk mencapai agenda tersebut, Sultan Brunei, Sultan Omar Ali Saifuddin II menghantar Pengiran Muda Mahkota sebagai wakil baginda di sana. Namun, itu tidak menghalang Sambas untuk terus bersaing. Buktinya, satu laporan menyatakan mereka menghantar dua kapal penuh dengan antimoni ke Singapura. Ada sebab mengapa Sultan Omar menghantar Pengiran Muda Mahkota sebagai wakilnya. Hubungan kekeluargaan beliau dengan kerabat diraja Sambas memberikan beliau dua kelebihan, pertama, tidak mencetuskan reaksi negatif Kesultanan Sambas dan cuba meraih kesetiaan orang Melayu Sarawak yang masih setia dengan Kesultanan Sambas.

Apapun, kehadiran Pengiran Muda Mahkota di Sarawak menimbulkan keresahan bukan saja dari Kesultanan Sambas tetapi juga dari Belanda dan orang-orang Melayu yang bersekutu dengan kesultanan tersebut. Lapan tahun selepas Pengiran Muda Mahkota bertapak di Sarawak, Belanda mencadangkan kepada Sambas untuk membeli beberapa wilayah Sarawak dari Kesultanan Brunei iaitu wilayah Lundu, Sematan dan Sadong. Sultan Sambas menghantar wakil ke Brunei untuk membincangkan proses pembelian. Berdasarkan rekod, sesetengah anggota kerabat diraja Brunei bersetuju dengan perjanjian tersebut termasuk bapa saudara Sultan Omar, Pengiran Usop. Pengiran Usop sendiri berangkat ke Sarawak pada tahun 1835 untuk membincangkan penjualan wilayah tersebut. Namun, perjanjian Sambas ini ditolak majoriti anggota kerabat termasuk pewaris takhta, Pengiran Raja Muda Hashim. Berang dengan reaksi mereka, Pengiran Usop menghasut orang Melayu Sarawak untuk memberontak.

Tambah memeningkan kepala, pembesar-pembesar Sarawak juga turut berpecah dengan kedua-dua kesultanan melantik pembesar pilihan mereka sendiri. Contohnya, untuk jawatan Datu Patinggi, wujud pertelingkahan antara Datu Patinggi Ali dengan menantunya, Datu Patinggi Abdul Ghapur. Sejarawan tidak pasti bagaimana boleh wujud perlantikan dua Datu ini. Ada kemungkinan kedua-duanya dilantik oleh salah satu sultan atau kedua-duanya dilantik sebagai pencabar. Jika sultan tidak gembira dengan prestasi penjawat terdahulu, maka mereka melantik orang seterusnya yang dilihat lebih setia. Satu lagi kemungkinan ialah perlantikan kedua-duanya ialah menunjukkan kekuasaan kedua-dua kesultanan di kawasan tersebut.

Apapun pertempuran antara kedua-dua belah pihak sengit dengan pihak pemberontak mendapat bekalan senjata api dan meriam dari Kesultanan Sambas. Bagaimanapun, perang antara kedua-dua pihak menemui jalan buntu di mana pemberontak menguasai kawasan hulu sungai sementara Brunei mengawal kawasan muara antara siniawan dengan Kuching, Sungai Lundu dan bahagian bawah Sungai Samarahan. Pemberontak yang terdesak meminta sokongan Belanda dengan pertama, sedia menyerahkan Sarawak kepada Belanda sebagai pertukaran kepada bantuan ketenteraan Belanda melalui mesej kepada Penolong Residen Belanda di Sambas. Kedua, pihak pemberontak turut menghantar satu delegasi ke Betawi untuk melobi sokongan Belanda secara langsung.

‘RAJA PUTIH’

Pada Ogos 1839, seorang pengembara British tiba di Sarawak dengan berlayar dengan kapalnya, Royalist. Individu yang dimaksudkan ialah bakal Raja Putih Sarawak dan pengasas Dinasti Brooke, James Brooke. Kesultanan Brunei melihat kehadiran Brooke boleh membantu mereka mengalahkan pemberontak Sarawak. Brooke tertarik dengan tawaran mereka dan dalam catatannya, beliau menulis, “Raja meminta aku kekal di sini sebagai demonstrasi untuk menakutkan pemberontak.”

Bagi Sultan Sambas, baginda sedar situasi pemberontakan ketika itu tidak menentu dan mahu menjaga kepentingan baginda. Di sinilah, baginda berhubung dengan sepupunya, Pengiran Muda Mahkota untuk membantu baginda memajukan perlombongan antimoni dan kebenaran berdagang di Sarawak. Namun, Pengiran Muda Mahkota merasa sangsi dengan niat sepupunya itu semasa berbual dengan Brooke untuk mendapatkan bantuan Britain melawan Belanda. Sentimen itu turut dikongsi Pengiran Raja Muda Hashim pada hari pertama pertemuannya dengan Brooke berkenaan status hubungan Britain-Belanda.

Tentera Brunei mendapat kelebihan strategik apabila membina sebuah kubu pertahanan bernama Sekundis untuk memotong talian bekalan diperlukan pemberontak dari Sambas. Pada 20 Disember 1840, pemberontak menyerah diri dan kebanyakan anggota keluarga mereka menjadi tebusan oleh Pengiran Raja Muda Hashim. Bagi pemimpin-pemimpin pemberontak, Datu Patinggi Ali melarikan diri ke Sarikei sementara Datu Patinggi Abdul Ghapur dan Datu Temenggung Mersal berundur ke Sambas.

Jika Brooke menyangka Pengiran Raja Muda Hashim akan memenuhi janjinya dengan melantik beliau sebagai Gabenor Sarawak, sangkaan beliau salah sama sekali. Pengiran Raja Muda Hashim telah menarik balik tawaran tersebut termasuk menarik balik rumah tempat Brooke menginap dan enggan berjumpa dengan beliau. Bagi para pemberontak, mereka melihat ketegangan hubungan Brooke-Pengiran Raja Muda Hashim peluang untuk menyelamatkan masa hadapan tanah air mereka tanpa perlu menerima pemerintahan Brunei. Lalu mereka menghantar satu delegasi dipimpin Datu Temenggung Mersal dan anak Datu Patinggi Ali bertemu dengan Brooke dan menyampaikan hasrat mereka. Kedua-dua penulis biografi Brooke, S. Baring Gould dan C.A Bampfylde cuba memaparkan Brooke sebagai seorang yang budiman dan terhormat dengan menolak permintaan mereka. Namun beliau sebenarnya menerima hujah mereka dan melihat inilah peluang yang dinantikan untuk bertapak di Sarawak.

Pada September 1841, Brooke mengarahkan meriam kapalnya, Royalist membedil Brunei dan mendarat bersama krew dan 200 tentera Melayu Sarawak. Menyedari Brunei sebenarnya cari pasal dengan orang yang salah, akhirnya Pengiran Raja Muda Hashim bersetuju melantik Brooke sebagai Raja Sarawak. Namun, jika beliau menyangka kekuasaannya tidak akan dicabar sesiapa, Kesultanan Sambas pasti tidak akan melepaskan Sarawak begitu saja dan akan mencabar Brooke habis-habisan. Pada awal tahun yang sama, Sultan Sambas menghantar sebuah kapal diketuai seorang pembesar untuk berdagang di Kuching. Brooke melihat kehadiran mereka sebahagian daripada plot untuk menghalaunya keluar dan cuba melaga-lagakan beliau dengan Belanda di Sambas. Berang dengan tindakan mereka, Brooke bersemuka dengan anggota-anggota konspirasi ini dan dalam catatannya, beliau menulis, “Aku menghantar mereka pulang dalam keadaan takut, malu dan keliru.” Walaupun Brooke mendakwa Pengiran Muda Mahkota mencabar kedudukannya dengan bersekongkol dengan Kesultanan Sambas, dakwaan tersebut tidak benar. Ini kerana Pengiran Muda Mahkota masih setia terhadap Sultan Brunei. Sementara pembesar-pembesar Melayu yang ditemui Brooke pula ialah pembesar Melayu Sarawak yang masih berbelah bahagi sama ada mahu meneruskan sokongan terhadap beliau atau terus kekal menyokong Sambas.

Sultan Sambas enggan menyerah kalah berkenaan Sarawak dan cuba menggunakan jalan lain. Baginda menghantar dua puteranya bertemu dengan Brooke dengan meminta hak antimoni sebagai ganti kepada hutang-hutang baginda yang belum dilunaskan. Namun beliau enggan melayan tuntutan Sambas dan menyifatkan kehadiran mereka ini sebagai cabaran terbesar dari pihak musuh dalam menubuhkan dinastinya di Sarawak. Dalam catatannya juga, Brooke merasa tidak pasti sama ada orang Melayu akan menyokongnya atau tuntutan Sambas. Namun pada akhirnya, orang Melayu Sarawak memilih Brooke dan delegasi Sambas bertolak pulang pada Disember 1841 selepas menggunakan semua kaedah yang ada untuk mendapatkan hak mereka di Sarawak. Keberangkatan pulang mereka juga turut menandakan berakhirnya pembabitan Sambas di Sarawak selama 500 tahun atau lebih lagi walaupun cuba dikekang oleh Kesultanan Brunei. Walaupun Dinasti Brooke berjaya mengukuhkan kedudukan dan meluaskan pengaruh mereka sehingga membentuk negeri Sarawak yang kita kenali hari ini, Sambas masih berusaha menuntut hak mereka di negeri Bumi Kenyalang itu. Pada tahun 1862, seorang putera Sambas ditahan pihak berkuasa kerana cuba mengutip cukai di Sematan, wilayah Sarawak paling hampir dengan Sambas.

SUMBER

Walker, John Henry. (2017). International and Political Studies,University of New South Wales, Canberra, Australia. From Po-li to Rajah Brooke: Culture, Power and the Contest for Sarawak. http://www.borneo.unimas.my/images//jbk2016/jbk2.2/manuscript-no.1-revised.pdf


Piri Ries: Ilmuwan Agung Islam Dari Turki Uthmaniyah

• Nama lengkapnya adalah Hadji Muhiddin Piri Ibnu Hajdi Mehmed, ayahnya bernama Haci Mehmet & bapa saudaranya, Kemal Reis merupakan seorang laksamana laut Uthmaniyah yang terkenal.

• Dilahirkan pada tahun 1465M di Gallipoli, Turki.

• Diberikan didikan tentang dunia lautan sejak berumur 12 tahun oleh Kemal Reis selama 14 tahun & walaupun masih muda, Piri Reis memiliki pengetahuan ilmu bumi yang luar biasa.

• Pada tahun 1481M, Piri Reis menyertai angkatan laut Uthmaniyah & mengikuti Kemal Reis dalam ekspedisi berperang dengan pasukan angkatan laut Kerajaan Sepanyol, Genoa & Venecia.

• Piri Reis membuat dua buah peta dunia buatannya iaitu:

1) Peta dunia pertama buatannya (1513M).

Memiliki tahap ketepatan yang tinggi dalam menggambarkan jarak & kedudukan antara benua di dunia.

Perkara yang paling menakjubkan adalah di dalam peta buatan Piri Reis memuatkan peta Amerika pada zaman kuno.

Kedudukan benua Amerika & Afrika dilakar dengan terperinci & beliau juga memasukkan peta Amerika Selatan.

Gurun Sahara diambil sebagai pusat petanya.

2) Peta dunia kedua buatannya (1528M).

Melakar peta Greenland & Amerika Utara bermula dari Labardor, Newfoundland, sehingga ke arah utara menuju Florida, Cuba serta bahagian dari Amerika Tengah.

• Kitab I-Bahriye setebal 434 halaman merupakan salah satu karya agung Piri Reis & merupakan buku navigasi yang diakui kehebatannya.

Kitab ini mengandungi maklumat terperinci tentang pelabuhan utama, laut, teluk, semenanjung, tanjung, berbagai pulau, selat & tempat rehat yang terdapat di Laut Mediterranean.

Memuatkan 290 buah peta & dimuatkan juga maklumat tentang orang tempatan dari setiap negara serta budaya tempatannya.

Piri Reis menulis juga mengenai maklumat kaitan antara ilmu astronomi & ilmu navigasi.

• Di dalam kitab ini terbahagi kepada 2 bahagian yang penting iaitu:

1) Bahagian pertama:

Mengandungi mengenai jenis badai di lautan, teknik menggunakan kompas, maklumat mengenai pelabuhan & pantai.

Teknik navigasi berdasarkan bintang & karateristik laut utama di dunia.

2) Bahagian kedua:

Mengandungi petunjuk pelayaran & setiap topik dilengkapi dengan gambar peta mengenai pulau & pantai.

Piri Ries juga melakar Selat Dardanela, pulau & pantai di Laut Aegea, Laut Ionea, Laut Adriatik, Laut Tirania, Laut Liguria & wilayah Riviera Perancis.

Beliau juga menulis tentang jenis bangunan penting & monumen penting di setiap kota yang beliau kunjungi.

• Piri Ries melengkapkan petanya dengan melakar Pulau Balearik, pantai Sepanyol, Selat Gibraltar, Pulau Canary, Pantai di Afrika Utara, Mesir, Sungai Nil & pantai di Anatolia.

• salinan kitab ini banyak ditemui di berbagai perpustakaan & muzium di seluruh dunia.

Salinan pertama diterbitkan pada tahun 1521M & disimpan di Istana Topkapi, Istanbul.

Salinan yang lain tersimpan di perpustakaan Nuruosmaniye & perpustakaan Suleymaniyah di Istanbul.

Perpustakaan Nasional Perancis, Muzium Inggeris di London, perpustakaan Boldeian di Oxford & muzium seni Walters di Baltimore.

Salinan kedua ditemui di Perpustakaan Kopruluzade Fazil Ahmed Pasha.

– TAMAT –


Kereta Kebal Panzer Yang Menggempur Musuh

Cita-cita jika keterlaluan kadangkala boleh membawa bala. Itulah nasib banyak negara sekarang ini, termasuk Amerika Syarikat.

Seabad yang lalu, Jerman bercita-cita untuk menjadi sebuah kuasa dominan.

Angan-angan ini berakhir dengan sebuah peperαngan yang kononnya bertujuan untuk menghentikan semua peperαngan.

Dalam Perαng Dunia Pertama, pihak Jerman memperkenalkan kereta kebal A7V yang digunakan selama beberapa bulan sahaja.

Jerman tewas kerana tiga faktor: 1) asakan dahsyat daripada British dan Perancis yang menggagalkan Serangan Michael, 2) Tentera Laut Jerman sedang bermogok dan 3) semboyan daripada Amerika Syarikat.

Pihak British mempunyai pertahanan yang terdiri daripada ratusan kereta kebal. Ini menjadi salah satu punca di sebalik faktor pertama.

Angin Menjadi Taufan

Politik pasca-perαng Jerman memburu kestabilan dengan cara meniup angin peperαngan dalam kalangan masyarakat.

Dengan seorang pemimpin yang cukup gila, hasrat ini terus ditunaikan secara bersiri. Mereka menyusun strategi yang dikatakan Blitzkrieg (serangan besar secara bermotor dan berperisai) sampai semua pihak (termasuk kem Jerman sendiri) terkejut.

Untuk menjayakan Blitzkrieg, Jerman menghasilkan sejumlah Panzer yang banyak.

Pada mulanya, program Panzer hanya mendapat dana sebanyak empat peratus sahaja.

Namun setelah melihat keberkesanannya dalam perαng, Jerman lantas meluluskan pengeluaran secara besar-besaran.

Menganalisis Potensi Panzer

Program Panzer mengeluarkan 17 model dikhaskan untuk tujuan peperαngan secara spesifik. Ternyata, perkataan “Panzer” merujuk pada definisi am “kereta kebal”.

Dalam banyak model yang dikeluarkan, hanya enam sahaja wajar diberi tumpuan – Panzer I, II, III, dan IV, Panther dan Tiger I.

Sebenarnya dalam enam ini pun, hanya Tiger I sahaja yang berjenis jentera berat (heavy tank). Yang lain sekadar jentera sederhana dan jentera ringan sahaja… sekali lagi, “untuk tujuan peperαngan secara spesifik”.

Jerman amat bergantung pada keberkesanan Panzer II pada awal peperαngan. Jentera ringan ini menjadi kuda utama semasa pencerobohan Poland dan Perancis (Suciu, 2021).

Pada tahun 1941 pula, Panzer III mengambil alih tampuk sebagai ayam tambatan negara.

Cuma Jerman mula menyedari kesilapan yang tidak dipandang ketika perancangan.

Binaan Panzer III tidak sesuai untuk merintangi asakan T-34 Soviet (Pulham & Kerrs, 2022). Jadi Jerman memperkenalkan Panzer IV dan kemudian Panther.

Jumlah Panzer IV mencecah 8,800 unit, sekali gus menjadi kereta kebal paling banyak dalam angkatan ketenteraan.

Pengeluarannya tidak pernah putus sepanjang peperαngan, dengan persenjataan yang menghancurkan banyak kereta kebal Rusia.

Perαng Bertambah Rumit

Jerman mula menggaru kepala kerana gagal memperolehi bandar Moscow, Leningrad dan Stalingrad. Mereka sudahpun mencapai tiga bandar ini… cuma semangat Soviet langsung tidak patah sampai mampu merencanakan serangan balas.

Pada Julai 1943, angkatan Soviet mula menyerang Kursk. Pihak Jerman sudah menempatkan Panther di sini, yang amat berkesan.

Cara mudah untuk menewaskan Panther adalah dengan tembakan ke arah bahagian sisi sahaja.

Panther dianggap kereta kebal paling baik dalam peperαngan ini sampai rekaciptanya ditiru negara lain pada zaman terkemudian.

Walaupun Tiger I beraksi, Panther tetap menjadi sanjungan. Kerana Tiger I dibina dengan perisai sangat tebal, sekali gus menyebabkan masalah mekanikal kerana terlalu berat.

Walau bagaimanapun, penampakan Tiger I benar-benar menggeruni musuh. Kerana mereka tahu, bukan mudah nak kalahkan jentera berat ini.

RUJUKAN:

Pulham, F., & Kerrs, W. (2021, Julai 11). T-34 Shock: The Soviet Legend in Pictures. Fonthill.

Suciu, P. (2021, Mac 8). Why Nazi Germany Relied So Much on the Panzer II Tank. The National Interest.


Severus Snape: Baik Atau Jahat?

Novel bersiri Harry Potter menonjolkan beberapa watak menarik yang sangat mengagumkan dengan sifat-sifat tersendiri, termasuklah sifat yang tersembunyi. Albus Dumbledore yang cerdik, Harry Potter yang berani atau Draco Malfoy yang licik, mereka semua pandai mengekspresikan watak tersebut dalam bentuk lakonan apabila filem ini dibuat.

Namun, tiada yang sangka kehebatan pelakon mendiang Alan Rickman dalam melakonkan semula watak Severus Snape sangat cemerlang dan patut dipuji.

Severus Snape ialah anak tunggal kepada Tobias Snape, seorang Muggle dan Eileen Prince, seorang ahli sihir wanita. Dengan itu, Snape berketurunan Half-Blood, separuh berdarah alhi sihir, separuh berdarah Muggle.

Snape dikenali dengan sifatnya yang bengis dan garang, serta suka menolak markah rumah pelajar. Beliau ialah guru rumah Slytherin dan juga seorang guru posyen sebelum berpindah ke jawatan guru Pertahanan Terhadap Ilmu Hitam pada novel Harry Potter and Half-Blood Prince.

Beliau juga merupakan bekas Death Eater sebelum memasukinya semula di dalam perancangan hendak membunuh Albus Dumbledore yang menjadi satu-satunya penghalang Lord Voldemort untuk menguasai dunia sihir.

Pembunuhan Snape terhadap Albus Dumbledore mendatangkan kemarahan ramai ditambah emosi sedih Harry Potter melihat pengetua kesayangannya itu mati dengan tragik sekali-sihir Avada Kedavraa.

Namun, J.K Rowling selaku penulis novel ini mengejutkan dunia apabila membuat ‘plot twist’ bahawa Severus Snape mempunyai kaitan dan pertalian dengan ibu Harry Potter, Lily Evans dan pembunuhan Albus Dumbledore hanyalah satu helah bagi menyelamatkan Draco Malfoy dari dibunuh.

Dan dia mempunyai quote terkenal dalam kalangan peminat Harry Potter, Always.

Persoalannya sekarang, adakah Severus Snape ini jahat ataupun baik?

Sejak dari novel pertama lagi, kita melihat Harry diselamatkan oleh Snape sebanyak 2 kali pada ketika perlawanan Quidditch diadakan. Kali pertama, apabila Snape mencuba menjampi penyapu terbang agar kembali seperti sediakala selepas disihir oleh Profesor Quirell sebelum jubahnya dibakar oleh Hermione Granger. Kali kedua, Snape menjadi seorang pengadil dalam perlawanan dalam memastikan perkara sama tidak berulang lagi.

Snape juga menghantar sihir Patronus dalam membantu Harry Potter mencari pedang Godric Gryffindor dalam membantunya menghapuskan loket Salazar Slytherin yang merupakan salah satu Horcrux Voldemort.

Meskipun begitu, tidak dapat kita nafikan bahawa Snape juga seorang guru yang berperangai buruk.

Dia sering membuli Harry Potter dan kawan-kawannya.

Yang paling teruk ialah Neville Longbottom. Neville Longbottom diketahui kerana sangat takut akan neneknya. Namun, dalam Prisoner Of Azkaban ketika Profesor Remus Lupin mengajar subjek Pertahanan Terhadap Ilmu Hitam berkenaan Boggart, menunjukkan sebaliknya.

Boggart merupakan makhluk yang akan menggambarkan ketakutan kita yang paling mendalam. Yang paling kita takutkan. Ron sememangnya takut akan labah-labah, dan itulah yang ditunjukkan oleh Boggart.

Bagi Neville Longbottom, penulis ingatkan memang akan keluar neneknya. Rupa-rupanya dia paling takutkan ialah Profesor Snape.

Agak pelik bagi seorang remaja sepertinya takut akan seorang guru sebagai ketakutan paling mendalam. Namun, di dalam novel ada babak di mana Snape seperti ingin mengugut Neville dengan menitiskan beberapa posyen kepada kodoknya, Trevor yang amat Neville sayangi.

Berdasarkan dua hujah ini, peminat Harry Potter masih bertelagah sama ada Snape ini jahat, baik atau seimbang antara keduanya.

Dikatakan, Snape sangat membenci Harry kerana kebenciannya kepada James Potter, ayah Harry yang membulinya di zaman sekolah itu diseimbangkan dengan kasih dan cintanya kepada Lily Evans, ibu kepada Harry Potter.

Pada pendapat kalian, Snape ni jahat ataupun baik sebenarnya?

Artikel dikirimkan oleh MYpotterhead untuk The Patriots.